Keltainen talo rannalla: Modernia ja boheemia\nEn tiedä, oletteko huomanneet tai edes kiinnittäneet huomiota miten #-tägäilen näitä postauksia? Sieltä löytyy nimittäin termi moderni boheemi sisustus.\nTänään on esittelyssä koteja, joissa tämä sisustustyyli tulee mainiosti esiin. En ole törmännyt ko. käsitteeseen muualla, mutta minusta se kuvaa tietynlaista nykysisustamista hyvin. Tyyliä voisi tietenkin kutsua vain boheemiksi tyyliksikin, mutta minun mielestäni boheemi tyyli on vielä boheenimpaa eli runsaampaa, värikkäämpää ja eklektisempää kuin tämä.\nTyyli perustuu uuden ja vanhan sekä erilaisten tyylien yhdistämiseen rohkealla ja huolettomalla tavalla. Kontrastia ja mielenkiintoa luodaan sijoittamalla uusi vanhaa vasten ja vanha uutta.\nLisäksi värien ja kuviollisten tapettien (lähinnä William Morris tapetit) käyttö ja kiinnostavat ja hauskat yksityiskohdat kuvastavat tyyliä hyvin. Samoin trendikkäät elementit - kalusteet, kaakeloinnit, värit ja sisustuksen yksityiskohdat. Kodit näyttävät asutuilta ja viihtyisiltä.\nMestareita tämän tyylin luojina ovat ruotsalaiset stailaajat ja sisustajat.\nLähettänyt Tarja Kankaanpää-Salonen klo 12.08.00\n1) ja 2) -kodeissa oli ihanaa valoisuutta, mutta kyllä se koti 3) verhoineen, kasveineen, elävine tulineen, elävine kirjahyllyineen (vihaan sitä kun kirjat järjestetään värijärjestykseen tai JOPA nurin päin) ja elävine tauluseinineen oli kaikkein kodikkain! Jokaisessa oli kyllä hauskoja juttuja, kylppäreissä hienoja ratkaisuja, keittiössä lankavetimet tai muu vanha salpa kaapinovissa, paksut seinät ihanine ikkunalautoineen jne...\n7. syyskuuta 2021 klo 10.43\nKolmonen oli kyllä paras noista - pidin olohuoneen eläväisestä seinästä tauluineen ja tunnelmallisesta keittiöstä. Eteisen seinältä löytyi hauska valosarjan sijoitteluidea. Ykkösessä pidin siitä, että keittiö oli erotettu omaksi tilaksi hyllyköllä - en ole iso avointen tilojen ystävä. Kakkosessa huonekaluvalinnat toivat vanhan ajan tunnelmaa sisustukseen.\nErityisesti pidän kiinteistä kalusteista, niitä näkyi näissäkin ja sellaisia saisi nykykodeistakin löytyä enemmän.\nKirjat pitää löytyä kirjahyllystä minun mielestäni aihepiireittäin ja selkä katsojaan päin, miten sitä muuten etsittävänsä löytäisi? Nurinpäin asetellut kirjat ovat ihan vain sisustuksellinen yksistyiskohta -niitä kirjoja tuskin luetaan. Värien perusteella sijottelu oli muutamia vuosia sitten suosittua, näköjään sitä vieläkin harrastetaan.\n12. syyskuuta 2021 klo 13.57


pro gradu – villekilpia.com\nTag: pro gradu\nPosted on September 3, 2021 September 3, 2021 by Ville Kilpiä\nOpintovapaani alkoi elokuun alussa, mutta yliopiston kouluvuosi on ollut hiljalleen starttailemassa vasta tällä viikolla. Seinäjoella Seinäjoen Ammattikorkeakoulun aloittavat opiskelijat aloittivat tällä viikolla koulutiensä, mikä tarkoitti omalla kohdallani erityisesti paikallisen opiskelijaruokalan avautumista. Opiskelijalounas on mielestäni menestyksekkään opiskelun ydinasioita. Elokuu meni oikeastaan enimmäkseen parin kurssin töitä tehdessä, alkavan opintovuoden opintoja suunnitellessa, kursseille ilmoittautuessa ja niin edelleen.\nTässä vaiheessa suunnitelmanani on tehdä opintoja noin 5 opintopistettä (ECTS) per 2-3 viikkoa -tahdilla. Saattaisin hyvin päästä tuohon 5 opintopistettä per kaksi viikkoa -tahtiinkin, mutta jossakin vaiheessa kurssit saattavat teettää huomattavasti enemmän töitä, joten on parempi laskea hieman marginaalia suunniteltuun opiskelutahtiin.\nElokuun aikana tein valmiiksi Jyväskylän avoimen yliopiston kirjallisuuden perusopintoihin kuuluvan 3 opintopisteen laajuisen Länsimaisen kirjallisuuden historia -kurssin 15-sivuisen esseekokoelman kirjallisuuden eri aikakausista ja niiden tyypillisistä piirteistä. Kyseessä oli perusopintojen viimeinen kurssi, ja sitten perusopintopaketin pitäisikin olla valmis. Tällä hetkellä odottelen kurssin arviota. Lisäksi tentin 31.8. Lapin yliopiston johtamisen psykologian koulutusohjelmaan kuuluneen Yksilön ja pienryhmän johtajuuden dialogisen ohjauksen 5 opintopisteen laajuisen kirjatenttiosion. Varsinainen 5 opintopisteen laajuinen luentokurssi on edessä tammikuussa 2022. Näiden lisäksi sain vuonna 2014 tekemäni tilastotieteen perusopintopaketin perusteella hyväksiluvun 10 opintopisteen laajuisen kvantitatiivisten menetelmien paketin osalta, eli minulla on tällä hetkellä kasassa 20-25 opintopistettä maisterintutkinnon 120 opintopisteestä. Tälle vuodelle olin ajatellut tehdä kaiken kaikkiaan johtamisen psykologian opintoja 80 opintopistettä, jolloin jäljelle jäisi enää pro gradu, mutta nyt näyttää siltä, että aikaa tulee jäämään pro gradun kirjoittamiseen jo tämän lukuvuoden aikana. Ja mitä pidemmälle työn saan tämän lukuvuoden aikana, sen parempi.\nTällä hetkellä valmistelen Jyväskylään aineopintopakettiin kuuluvan Estetiikan ja taiteenteorian 5 opintopisteen laajuisen kurssin kurssityötä, jonka deadline on 15.9. Samaan aikaan pohdin jo hiljalleen pro gradu -työni aihetta, koska parin viikon kuluttua starttaa graduseminaari. Lisäksi olen aikeissa osallistua laadullisen tutkimuksen kurssille, jolle tarvitsen pienimuotoisen demoluonteisen laadullisen aineiston. Tähän aion paneutua tulevan viikonlopun aikana kirjallisuuden esseiden kirjoittamisen ohella.\nOpintojeni etenemistä voi seurata yläpalkin Education Projects -linkkien kautta. Pyrin pitämään nämä sivut kaiken aikaa ajan tasalla.\nTagged aineopinnot, avoin yliopisto, hallintotieteen maisteri, johtamisen psykologia, Jyväskylän yliopisto, kirjallisuustiede, Lapin yliopisto, opintopiste, opiskeluprojekti, perusopinnot, pro gradu1 Comment


Mercedes-Benz Classic rakensi tämän uuden 190 E 2.5-16 Evolution II -yksilön ratapäiviä varten - Autot.fi\n25.7.2017| Autourheilu, Klassikkoautot, Urheiluautot, Uutiset|Kirjoittaja:Toimitus\nMercedes-Benz valmisti vuosina 1984-1993 kaikkiaan yli 1,8 miljoonaa W201-korimallin 190-sarjan sedania, joista kuitenkin vain 502 kappaletta oli luokittelutarkoituksiin rakennettuja Evolution II -malleja. Hiljattain kyseisiä autoja on rakentunut yksi lisää, sillä Mercedes-Benz Classic on valmistanut ratatapahtumia varten uuden Group A -standardien mukaisen yksilön.\nKyseinen 190 E 2.5-16 Evolution II Group A -auto on rakennettu tarkasti Mercedeksen perinneosaston toimesta ilmeisesti tavallisen perusmallin pohjalle. Tavallisten Evo II -varusteiden lisäksi auto on muokattu vastaamaan Group A -kilpastandardeja. Autoa tullaan käyttämään ratatapahtumissa Mercedeksen asiakkaiden viihdyttämiseen.\nEdistynein Evo II -versio erottuu ensimmäisen sukupolven Evo-malleista mm. radikaalimman korisarjan, suuremman säädettävän takaspoilerin, takaikkunaspoilerin, 17-tuumaisten Evo II -vanteiden osalta. Auton Cosworthin suunnittelemasta 2,5-litraisesta 16-venttiilisestä rivinelosesta irtosi lisävarusteena myydyllä AMG Power Packilla 224 hevosvoimaa ja 245 newtonmetriä. Kahta lukuun ottamatta kaikki Evo II -mallit lähtivät tehtaalta blauschwarz-värissä. Kilpaversioista otettiin ulos jopa 350 teholukemia ja ne niittivät aikanaan laajaa menestystä vakioautosarjoissa.\nMercedes-Benz esitteli räyhäkkäät AMG E 63 -tehoversiot uudesta E-sarjalaisestaan\nBugatti Corvette nurburgring Top Gear Lamborghini Ferrari Model S Porsche hybridi tulipalo Aston Martin video Mercedes-AMG F1 julkaisu kolari BMW The Grand Tour Mercedes-Benz avoauto jaguar Tesla driftaus varttimaili porsche 911 Model X Ford hennessey Koenigsegg huutokauppa Chevrolet Ford GT Model 3 superauto V8 hyperauto Audi moottori mclaren sähköauto


Käytetyt autot22.10.2001 |Keijo 0 kommenttia\nKerropa, pitäs ostaa tässä itselle auto (seuraavan kesän aikana) ja rahaa on huikeat 30 000mk. Mieluiten henkilöauto neliveto, ei farmari. Pääasiassa maantie ja kaupunki ajoon. Pirtsakka moottorilta eli kiihdytys arvojen pitäisi olla kohdallaan. Auton näyttävyys/ rakennusmahdollisuus ei olisi pahitteeksi. Kiitos jo valmiiksi.\nJaa-a, tulee lähinnä mieleen, että meidän rahapaholaisemme (Golf GTI 16v -86) sopisi ainakin hintaraamiin. Se tulee myyntiin ensi kesään mennessä. Auto on näyttävä, ja rakentelumahdollisuuksia/tarpeita on vaikka kuinka paljon! Nelivetohan se ei ole, mutta kiihtyvyys on kyllä kohdallaan!\nKyllä listallasi on vaatimuksia runsaanlaisesti. Tuo rahasumma ei valitettavasti kovin valmiiseen ja uudenpuoleiseen ajokkiin riitä, joten rakentelua todellakin tarvitaan. Mitään kovin täsmällistä neuvoa emme osaa antaa.


Euroopan johtava B2B-hostellikonferenssi houkuttelee ennätysmääriä Amsterdamiin\nEtusivu » Matkayhdistysten uutiset » Euroopan johtava B2B-hostellikonferenssi houkuttelee ennätysmääriä Amsterdamiin\nEuroopan johtava hostellien liikekonferenssi tuo ennätysmäärän Amsterdamiin ja ilmoittaa aloittamisesta Amerikassa\nNeljäs vuosittainen STAY WYSE Hostel Business -konferenssi tuo yli 330 hostelleihin ja muihin nuorisomatkailukonsepteihin erikoistuneiden yritysten edustajia Amsterdamin kansainväliseen kauppaan, koulutukseen ja verkostoitumiseen 31. tammikuuta - 1. helmikuuta 2019. Tämän vuoden tapahtuma on tähän mennessä suurin STAY WYSE -konferenssi.\nSTY WYSE -konferenssi, jonka järjestää maailmanlaajuinen matkatoimistoyhdistys WYSE Travel Confederation, yhdistää satoja hostelli- ja nuorisomatkailupalvelujen tarjoajia yli 85 ostajaan ja palveluntarjoajaan matkailu-, matkailu- ja vieraanvaraisuusalalta.\n"Jos hostellisi tai hotellisi haluaa houkutella vuosituhannen tai sukupolven matkailijoita, STAY WYSE -konferenssista on tullut välttämätön tapahtuma kansainvälisille matkailu- ja matkailualan johtaville tuotemerkeille nuoriso-, opiskelija- ja koulutusmarkkinoilla", sanoi David Chapman, WYSE Travel Confederationin pääjohtaja, konferenssin järjestäjä.\nYritysten välisen kaupan ohella STAY WYSE -konferenssin vuonna 2019 julkaistavat esitykset kahdelta suurimmalta maailmanlaajalta online-matkatoimistolta, Booking.comilta ja Expedialta. Hotellialalla vakiintunut globaali data- ja benchmarking-yritys STR esittelee hostellin benchmarking-pilotin viimeisimmät tulokset. Kulttuurimatkalla, joka on vuosituhattavoitteinen matka-inspiraatioalusta, joka sai merkittävän investointirahoituksen vuonna 2018, keskustellaan siitä, mitä seuraavan sukupolven kokemuksenhakijat merkitsevät matkailualalle. WYSE Travel Confederation esittelee oivalluksia äskettäin julkaistuista tutkimustuloksista New Horizons IV: Hostellit ja majoitukset nuorille matkustajille.\nOttaen huomioon sekä kansainvälisen saapumisen että hostellien räjähdysmäisen kasvun ja STAY WYSE -konferenssin onnistumisen Euroopassa, WYSE Travel Confederation julkaisee uuden version STAY WYSE Americas -konferenssista, joka pidetään Miamissa, Floridassa, Yhdysvalloissa marraskuussa 2019.\n”WYSE-matkaliitto auttaa vastaamaan hostellien, hotellien, opiskelija-asuntojen ja muiden kansainvälisen nuoriso- ja opiskelijamatkailualan organisaatioiden kasvavan kasvun tarpeisiin. Globaalina organisaationa olemme innoissamme voidessamme tuoda STAY WYSE -konferenssin Amerikkaan ja odottaa, että voimme yhdistää entistä enemmän hostelleja ja majoituspalvelujen tarjoajia tuotteen kansainvälisiin ostajiin ", sanoi David Chapman.\nSaksan liittopresidentti juuttui Etiopiaan hallituksen lentotukojen jälkeen\n'' Purkausvaihe '': Indonesian tulivuori vapauttaa laavajoen


Rautaa ja Ravintoa: 2013\nLähettänyt Heikki klo 4.32 Ei kommentteja:\nLähettänyt Heikki klo 5.13 Ei kommentteja:\nBostonin koulutusreissu on nyt takana. Luennoilta tarttui käteen jos jonkin moista uutta oppia. Käytiin ennakkoon päivän mittaisella Poliquin pre-conferenssissa Rode Islandilla. Parit luennot siellä ja GBC treeniä salilla. Voi kumpa pääsisi joskus treenaamaan kaikki treeninsä vastaavalla salilla. Kaikki tarpeellinen löytyy ja ei mitään turhaa.\nYläkuvaa Poliquin centerin salillta\nItse varsinainen conferenssi pidettiin Wesley hotellissa Bostonin keskustassa. Hieno paikka ja hyvät luennoitsijat. Muunmuassa Dr. Robert Sapolsky Stanfordin yliopistosta oli aikasta odotetun hyvä. Mies joka tietää stressistä varmaan enemmän kuin kukaan tässä maailmassa. Nelinkertainen moukarinheiton Olympia osallistuja Jud Loganilla oli myös aika painavia sanoja. Dr. Cristopher Shade puhui loistavan esityksen Detoxifikaatiosta. Lopuksi käytiin posettelemassa Sannan kanssa Tampa Bay Lightning valmentaja Mark Lambertin vieressä. Hieno reissu kaiken kaikkiaan. Reissusta en ala kertoilemaan tämän tarkemmin, koska koko muu OP:n porukka lienee jo blogiinsa raportin laittanut :) .\nAnu conferenssi tilan aulassa\nVasemmalta oikealle: Minä, Mark Lambert ja Sanna\nKuvaa Copleyn kauppakeskuksesta ja sivussa ambioso duck tour hirvitykset\n"Pitää lukea" listani kasvoi taas merkittävästi. Matkan varrelta löytyi isoja kirjakauppoja ja Amazonin tilaus oli juuri putkahtanut postilaatikkoon. Osa noista on onneksi jo luettu, mutta piti hankkia itselleen kertausta varten.\nTänään paluu arkeen ja treenit tutulla salilla. Salin kalusto oli kasvanut muutamilla pienillä käsipainoilla. Isoimmat olivat 90 kiloiset. Noilla ei ihan vielä penkkipunnerrusta teekään. Vedin tänään vähän erilaisen hermostollisen ylläpitävän setin. Ensiviikolla alan takoa sitten taas kunnolla. Tämän päiväiset pikana keksityt treenit näyttivät pitkälti tältä:\nA1. Kyykky "kakkosia" 10kg:n korotuksin 150kg:hen 20X0 tauko 10s.\nA2. Boxihyppy 5x2 90-100cm X1X1 tauko 3min\nB1. Maastaveto 70% max.1RM 3x3 20X0 tauko 60s.\nB2. Pohkeet seisten 2111 3x8 90-120s\nC1. Pull rought 3x8 30X0 tauko 60s.\nC2. Vatsarutistus vetokumeilla 3x8 20X0 tauko 90s.\nItselleni suhkot kevyt jumppa, mutta ylläpitää voimatasoja ja räjähtävyyttä melkoisen mukavasti.\nLähettänyt Heikki klo 5.10 Ei kommentteja:\nLähettänyt Heikki klo 0.14 8 kommenttia:\nLähettänyt Heikki klo 7.13 Ei kommentteja:\nLähettänyt Heikki klo 5.55 Ei kommentteja:


429 m² Lämmittäjänkatu 2, 00880 Helsinki Toimistotila vuokrattavana - Oikotie 16164744\nPerussiisti huonetoimistotila 429,5m2 ja 4 krs B rappu. Tila voidaan jakaa kahdelle käyttäjälle, jolloin käyttäjillä on yhteiset wc- ja keittiötilat. Tila on laajenettavissa 879m2 tilaksi ja muokattavissa asiakkaan tarpeen mukaan. Kohde sijaitsee Itäväylän kupeessa, kävelymatkan päässä Siilitien metroasemalta. Vuokrataso on edullinen soita.


Biopolttoaineiden koelaitos aloittaa Varkaudessa - Konepörssi.com\nBiopolttoaineiden koelaitos aloittaa Varkaudessa\nStora Enson Varkauden tehtaille rakennetulla koelaitoksella on 12 megawatin kaasutin, jota käytetään kaupalliseen tuotantoon tarkoitetun laitoksen teknologian testaamiseen ja suunnittelun perustana. Koeprosessin yksiköt kattavat kaikki vaiheet biomassan kuivauksesta, kaasutuksesta ja kaasun puhdistuksesta Fischer-Tropsch katalyyttien testaamiseen.\n– Varkauden laitoksen vihkiäiset on tärkeä kehitysaskel meille uusien uusiutuvien raaka-aineiden löytämisessä liikenteen polttoaineiksi. Samalla se on olennainen osa panoksestamme auttaa EU:n liikenteelle asettamien ilmastotavoitteiden saavuttamisessa, sanoo Matti Lievonen, Neste Oilin toimitusjohtaja.\n– Biomassaan perustuvat uusiutuvat polttoaineet ovat merkittävä tulevaisuuden liiketoimintamahdollisuus. Sen toteuttaminen vaatii sekä lisäkehittämistä että kilpailukykyisiä metsäteollisuuden integraatteja, joiden yhteyteen tulevaisuuden kaupalliseen tuotantoon tarkoitetut laitokset voidaan rakentaa. Tämä jatkuvakäyntinen koelaitos vie meidät askeleen lähemmäksi tätä päämäärää, sanoo Jouko Karvinen, Stora Enson toimitusjohtaja.\nTeknologian ja innovaatioiden kehittämiskeskus (Tekes) on rahoittanut NSE Biofuels Oy:n tutkimusta ja kehitystä BioRefine – Uudet biomassatuotteet -ohjelmansa kautta. Työ- ja elinkeinoministeriö on puolestaan rahoittanut koelaitosinvestointia. Nämä ovat mahdollistaneet kehityshankkeen laajentamisen ja nopeamman aikataulun.


Mies hukkui mentyään ravintolasta kalavesille - Kotimaa - Helsingin Sanomat\nMies hukkui mentyään ravintolasta kalavesille\nRautalampi, lauantai 17. heinäkuuta.\nNouseekohan tuosta Niinivedestä kalaa? Jotenkin näin juoksi ajatus kahden nuoren miehen päässä, kun he suunnittelivat kalaretkeä - humalassa ravintolassa Rautalammilla. Miehet lähtivät nelimetrisellä veneellä järvelle, ja ottivat mukaan oman pullon. "Se oli hetken mielijohde.\nKUN ALKOHOLI VIE: Mies pieksi autoaan aiheuttaen piirityksen


HS: E10-bensan autolistalta poistettu useita malleja - lista ei ehkä vieläkään virheetön - Kotimaa - Uutiset - MTV.fi\nJulkaistu 13.01.2011 14:17\nLista autoista, joihin uusi E10-bensiini käy, on muuttunut. Helsingin Sanomien mukaan Autotuojat ry ylläpitämästä listasta on poistettu E10:n käyttöönoton jälkeen useita automalleja. Supistuksia listaan on tehty esimerkiksi useissa Chevroletin ja Daewoon malleissa. Vielä ei ole varmaa, onko nykylistakaan täysin luotettava. Mainos (uutinen jatkuu alla)\nE10-bensiinin tankkaaminen väärään autoon ei vielä kertaluontoisena ole vaarallista, mutta säännöllisesti käytettynä väärä bensiini voi pehmittää muun muassa auton kumeja tai muoveja. E10-lista on luettavissa osoitteesta www.e10bensiini.fi.(MTV3)


Perhosena lennän: Samettisen lempeä bataattisosekeitto\nMe ollaan viime kuukausina tykästytty kovasti bataattiin, ja usein tehtaillaan siitä uunissa ranskiksia kookosöljyn ja mausteiden kera. Kipeänä ollessa Heikki ehdotti, jos kokattaisiin bataatista sosekeittoa ja ehdotus meni läpi kertaheitolla. Keitosta tuli todella hyvää ja se maistuu edelleen kipeänä olon jälkeenkin. Ajattelin siis vinkata teillekin tämän gluteenittoman ja maidottoman reseptin, ehkä tästä on jollekin pikakokkaajalle iloa. :)\n500 ml kookosmaitoa (pinkki purkki on parasta)\nKuori ja pilko bataatti ja sipulit pieniksi paloiksi\nPane kattilaan kookosmaito, vesi ja kasvisliemikuutio ja anna kiehua\nLisää bataatti, sipulit ja mausteet\nAnna kiehua noin vartin verran tai kunnes bataatit ovat kypsiä\nNosta kattila liedeltä ja surruta sauvasekoittimella samettiseksi\nJos teille tulee muitakin raaka-aineita mieleen, josta sosekeiton voisi valmistaa niin vinkatkaa ihmeessä kommenttiboksiin! Kommenteista puheen ollen pahoitteluni, kun kahden edellisen postauksen kommentit ovat jääneet vaille vastauksia. On ollut sen verta touhukasta, etten ole ehtinyt niihin ajatuksen kanssa syventyä mutta palaan niihin tämän päivän aikana!\nStella Vanilja 30. maaliskuuta 2016 klo 9.44\nBataattikeitolle iso plussa :):) on sellaista herkkua että oksat pois :) tosin, valmiina ostettuna olen syönyt :) ranskikset ei ole onnistunut kun tulee löysiä, oletteko saaneet hyviä? :) me tehtiin täytettyjä bataatteja tässä talvella paristi ja niistä tuli suurta herkkua :)\nNuo servetit muuten, tännekin harmaana kotiutui :) näyttää ihanalta ja huippu herkulliselta kuvat :)\nValokuvaus kurssille sinulle tulisin mielellään :)\nJenna // Perhosena lennän 30. maaliskuuta 2016 klo 20.32\nMeidänkin ranskiksista tulee aika pehmeitä mutta me laitetaan ne uuniin ihan kuorineen. Sillä tavalla saa jonkun verran niihin ranskisten rakennetta.\nJa voi S, eiköhän se ole ihan toisin päin. Sinä saisit opettaa minua! :) ❤\nunelmoiden 30. maaliskuuta 2016 klo 10.06\nTäällä syödään myös bataattia, juurikin ranskiksina ja keittona. Tuo kookosmaito oli hyvä vinkkaus, taas yksi idea lisää maidottomille tarjottavaksi. :)\nJenna // Perhosena lennän 30. maaliskuuta 2016 klo 20.30\nKiva että vinkistä oli iloa! Kermainen kookosmaito tekee keitosta pehmeän makuisen. :)\nS - Beauty of Life 30. maaliskuuta 2016 klo 10.27\nJenna // Perhosena lennän 30. maaliskuuta 2016 klo 20.29\nKiitos! Tuo mausteseos on edelleen mun lemppari! ❤❤\nJossu / Maailman Paras Paikka 30. maaliskuuta 2016 klo 11.05\nBataattisosekeitto on NIIN herkkua! Mä laitan siihen (kookosmaidon sijaan) paketillisen voimakasta Koskenlaskijajuustoa ja ripauksen chiliä :)\nKoskenlaskijajuusto kuulostaa niin hyvältä idealta, täytyy ehdottomasti kokeilla! :)\nLemmi 30. maaliskuuta 2016 klo 11.47\nOlen todennut että kaikki mitä on bataatista tehty on ihanaa! Ihanalta näyttää tuo sinun keittosi, nam <3\nJenna // Perhosena lennän 30. maaliskuuta 2016 klo 20.28\nHyvin sanottu, tuo on niin totta! :)\nJassuntassu / My life 30. maaliskuuta 2016 klo 18.36\nHerkullinen resepti! uunibataatitkin on ihquja! Ihanaa iltaa kaunokainen <3\nUunibataatit vievät kyllä kielen mennessään! Ja kiitos samoin! Täällä on tällä hetkellä upea auringonlasku! ❤\nElisabete 30. maaliskuuta 2016 klo 20.41\nTämä resepti menee kokeiluun <3\nJenna // Perhosena lennän 1. huhtikuuta 2016 klo 20.38\npaulasmarias 31. maaliskuuta 2016 klo 0.02\nMeillä bataattikeitto on ronkelin esikoisen suosikkia, tuota kookosmaito voisikin kokeilla sujauttaa joukkoon ;)\nJenna // Perhosena lennän 1. huhtikuuta 2016 klo 20.39\nKookosmaito antaa kivan säväyksen! :)


Kiina haluaa "ennalta arvaamattoman" Trumpin häviävän vaalit, arvioi Yhdysvaltain tiedusteluviranomainen – Venäjä taas on ottanut tähtäimeensä demokraattien Bidenin | Savo | Savon Sanomat\nSavo 8.8.2020 1:13\nKiinan ja Iranin kerrotaan pyrkivän vahingoittamaan presidentti Donald Trumpin (vas.) mahdollisuuksia marraskuun vaaleissa kun taas Venäjä on ottanut tähtäimeensä demokraattiehdokas Joe Bidenin. LEHTIKUVA / AFP\nKiina haluaa ennalta arvaamattomaksi kokemansa Yhdysvaltain presidentin Donald Trumpin häviävän marraskuiset presidentinvaalit, kertoo vaalien turvallisuutta tarkkaileva korkea-arvoinen tiedusteluviranomainen.\nYhdysvaltain vastavakoilun johtajan William Evaninan mukaan Kiinan arvioidaan myös lisänneen pyrkimyksiään vaikuttaa Yhdysvaltain poliittiseen ilmapiiriin.\nEvaninan mukaan Kiina yrittää painostaa poliittisia toimijoita, jotka vastustavat Kiinan mielestä maan intressejä. Lisäksi maa pyrkii torjumaan ja kääntämään huomiota pois itseensä kohdistuvasta kritiikistä.\nEvanina on Yhdysvaltain kansallisen vastavakoilu- ja turvallisuuskeskus NCSC:n johtaja. Uutiskanava CNN:n mukaan Evanina kommentoi Kiinan vaikuttamisyrityksiä perjantaina tiedotteessa, jossa hän antoi päivityksiä vaaleihin kohdistuvista mahdollisista uhkakuvista.\nHän viittasi esittämissään arvioissa muun muassa siihen, miten Kiina on kritisoinut maan Houstonin konsulaatin sulkemista, Yhdysvaltain hallinnon näkemyksiä Kiinan toimista Hongkongissa ja Etelä-Kiinan merellä sekä sitä, miten Trump on hoitanut Yhdysvaltain koronavirusepidemiaa.\n– Peking tunnistaa, että kaikki nämä pyrkimykset voivat vaikuttaa presidenttikilpaan, Evanina sanoo.\nTrump yhtyi varoitukseen, joka maalasi hänestä uhkaa Kiinan hallinnolle.\n– Kiina rakastaisi sitä, että meillä olisi vaalit, joissa Donald Trump häviäisi uneliaalle Joe Bidenille, hän kertoi toimittajille.\nEvanina kertoi myös Iranin käyttävän sosiaalista mediaa jakaakseen disinformaatiota, jonka se toivoo jakavan Yhdysvaltoja ja vahingoittavan Trumpia.\nEvanina arvioi CNN:n mukaan, että monilla ulkomaisilla toimijoilla on mielipiteitä siitä, kenen tulisi voittaa marraskuiset vaalit. Hänen mukaansa edellä mainittuja mieltymyksiä tuodaan esille niin julkisten kuin yksityistenkin lausuntojen kautta. Salaiset vaikutusyritykset ovat sen sijaan harvinaisempia, hän lisää.\nVenäjä on Bidenin vastaisen disinformaatiokampanjan takana\nVenäjä pyrkii vuorostaan vahingoittamaan Trumpin kilpakumppanin demokraattien Joe Bidenin vaalikampanjaa ja järjestelmää, jonka se kokee olevansa Venäjä-vastainen, keskus arvioi.\nCNN kertoi aiemmin perjantaina, että yhdysvaltain tiedusteluviranomaiset ovat antaneet yhdysvaltalaispäättäjille ja presidenttiehdokkaiden vaalikampanjoille tietoa, joka viittaa siihen, että Venäjä on Bideniin kohdistuvan käynnissä olevan disinformaatiokampanjan takana.\nEvanina kertoi perjantaisessa tiedotteessaan, että Venäjän pyrkimykset ovat linjassa sen kanssa, miten maan hallinto kritisoi Bidenia julkisesti hänen toimiessaan varapresidenttinä Yhdysvaltain entisen presidentin Barack Obaman kaudella.\nVenäjä kritisoi tuolloin muun muassa Bidenin roolia hallinnon Ukraina-politiikassa ja siinä, miten hallinto tuki Venäjän presidentin Vladimir Putinin vastaista oppositiota Venäjällä.\nEvanina antoi uutiskanavan mukaan myös esimerkkejä Venäjän pyrkimyksistä vahingoittaa Bidenin kampanjaa. Venäjän hallintoon kytkeytyvät henkilöt ovat muun muassa pyrkineet nostamaan Trumpin ehdokkuutta esille niin sosiaalisessa mediassa kuin venäläistelevisiossakin.\nHän myös syytti Venäjä-myönteisen ukrainalaisparlamentaarikko Andri Derkatshin levittävän korruptioväitteitä torpedoidakseen Bidenin kampanjaa.\nTiedusteluyhteisö ei nosta yhtäkään uhkaa muiden yläpuolelle\nKansallisen tiedustelun johtajan toimistossa (ODNI) toimiva viranomainen painotti CNN:lle, ettei Evaninan mainitsemia uhkia ole listattu tärkeysjärjestyksessä.\n– Kaikki nämä viholliset aiheuttavat uhan vaaleillemme ja on välttämätöntä, että teemme kansakuntana kaikki yhteistyötä niitä vastaan taistellaksemme, edellä mainittu viranomainen kertoi CNN:lle lausunnossa perjantaina.\nViranomaisen mukaan Evaninan julkistamat arviot ovat tuoreimmat, tarkimmat ja objektiivisimmat vaaliuhka-arviot, joita tiedusteluyhteisö voi tarjota salaamattomana tässä vaiheessa.\nCNN:n mukaan demokraattijohtajat kritisoivat Evaninaa viime kuussa, kun hän antoi edellisen varoituksensa Venäjän, Kiinan ja Iranin vaalivaikuttamisesta. Demokraattipäättäjien mukaan hänen lausuntonsa eivät tarjonneet yhdysvaltalaisille tarpeeksi tietoa ulkomaisista vaikutusyrityksistä.\nPerjantaina senaatin tiedustelukomitean väliaikainen puheenjohtaja republikaanien Marco Rubio ja varapuheenjohtaja demokraattien Mark Warner antoivat yhteisen lausunnon, jossa he kiittelivät Evaninaa hänen tarjoamistaan lisätiedoista, kertoo CNN.\nHe myös toivoivat, etteivät poliittiset johtajat käyttäisi tiedustelutietoja tavoitellakseen poliittista hyötyä.


Kristallin hohtoa: Greetings from Holland!\nTerkkuja Hollannista tai siis tarkemmin ottaen Saksasta, Hollannista sekä Belgiasta! Tuli tosiaan käytyä kyseiset maat vuorokauden sisällä. Lento oli Dusseldorfiin ja sieltä matka jatkui suoraan Maastrichtiin ja iltasella barbequehen Belgian puolelle. Sain viettää mukavan shoppailupäivän Maastrichtissa miehen ollessa työjutuissa ja sitten iltasella mentiin miehen pomon luo grillibileisiin. Aamulla olikin sitten taas lento takaisin kotiin. Kolme kertaa tuolla on jo tullut käytyä viettämässä grillijuhlia, joten tuttua porukkaa ja seutua jo.\nEn viitsinyt raahata järkkäriä tuonne päivän reissulle mukaan, joten joudutte nyt tyytymään näihin kännykän kuviin. Parempi nekin kai kuin ei mitään.\nShoppailupäivän jälkeen oli kiva rentoutua hyvän ruoan ja juoman parissa. Isäntäpari valmisti tällä kertaa poikkeuksellisesti itse ruoat lähes neljännellekymmennelle hengelle, joten aikamoinen rupeama.\nHirveästi en kehdannut napsia kuvia kekkereistä, mutta näistä kuvista saatte jotain osviittaa. Puutarhakin on viimeistelty viimeisen päälle puita ja pensaita myöden.\nGrillipartyjen menussa oli alkupalana mm. hummeria sekä paikan päällä isäntäperheen savustamaa kalaa. Pääruokana oli salaatteja, pastaa ja erilaisia grillattuja lihoja. Oi tässä tuli taas jo ihan nälkä. Taidanpa hipsiä tuonne meidän jääkaapille, tosin ei sieltä kyllä mitään hummereita löydy :( Täytynee tyytyä ihan karjalanpiirakkaan.\nAurinkoa kunkin viikonloppuun! Toivottavasti saadaan nauttia ihanan lämpimistä päivistä.\nLähettänyt Cride -Kristallin hohdosta! klo 19.50\nTunnisteet: Höpönlöpön jutut, reissut\nPia ja pojat 6. syyskuuta 2013 klo 20.45\nHei,Maastricht on ihana kaupunki!! Olen siellä useasti ollut,kun asuin 11vuotta Hollannissa,myös Belgia ja Saksa ovat tulleet tutuiksi :-)Varmasti kiva reissu teillä vaikkakin oli lyhyt.\nHollannissa on muutenkin vielä täysi kesä meneillään :-) Meillä täällä Suomessa se on jo pikkuhiljaa siirtymässä syksyyn ...Kauniita kuvia sinulla :-) T.Pia\nCride -Kristallin hohdosta! 10. syyskuuta 2013 klo 8.10\nOi kyseiset maat ovat sitten tulleet erittäin tutuiksi. Ihan kiva oli taas piipahtaa tuolla, vaikka pikainen pyrähdys olikin. Mukava irtiotto tavallisesta arjesta :) Tuolla oli tosiaan kunnon helteet vielä päällä, kun meillä rupeaa olemaan jo kohta aika syksyistä\nPunainenTupa 7. syyskuuta 2013 klo 9.03\nTosi kauniita kuvia. Aivan upeat maisemat ja talot. Ihanan siistiä. Muuten, minkälaiset grillibileet oli alkoholin käytön suhteen? Oliko sellaiset kuin suomessa, että sikakännissä kaikki vai oliko erilaiset ja fiksut? Pöydässä en havainnut vettä ollenkaan vaan ainoastaan alkoholia. Miten oli huomioitu ne jotka eivät käytä alkoholia? Oliko osattu vieraanvaraisuus?\nCride -Kristallin hohdosta! 10. syyskuuta 2013 klo 8.16\nBileet olivat tosi siistit eikä kukaan ollut missään humalassa, kuten Suomessa tupataan olemaan. Kaikilla oli oikeastaan työpäivä seuraavana päivänä, joten sekin rajoitti tietysti hieman, mutta en usko, että tuolla olisi siltikään mitään örveltämistä ollut. Tuossa kuvassa näkyvässä pöydässä oli itseasiassa myös vettä ja limpparia tarjolla, mutta ovat näköjään jääneet juuri kuvan ulkopuolelle tuosta oikeasta laidasta. Väkeviä ei ollut tarjolla itseasiassa ollenkaan. Vain viiniä ja olutta.\nPikku hiiri 7. syyskuuta 2013 klo 9.53\nUpean näköiset bileet! Varmasti oli kiva reissu.\nCride -Kristallin hohdosta! 10. syyskuuta 2013 klo 8.17\nKiitos <3 Olihan tuo ihan kiva irtiotto tavallisesta arjesta ja vielä parasta kun ei tarvinnut maksaa siitä mitään :)\nMy Cinnamon Girlin paketti\nMakuuhuoneen uudistus by Lennol\nMoloKidsin pupuhaalari + kaikki topat - 20 %\nHello Kitty 4 -vuotissynttärit\nHello Kitty kakkuinspiraatiota\nMökin ikkuna- ja oviremppaa\nPompit saapuivat ja arvonnan voittaja\nHello Kitty synttäripullot\nMy Cinnamon Girl jopa - 90 % + ilmainen toimitus


Martti Luther julkaisi teesinsä 500 vuotta sitten – Kirkko pyytää suomalaisia toimimaan nyt uskonpuhdistajan hengessä | Raahen Seutu\nMartti Luther julkaisi teesinsä 500 vuotta sitten – Kirkko pyytää suomalaisia toimimaan nyt uskonpuhdistajan hengessä\nSuomen evankelis-luterilainen kirkko pyytää suomalaisia kirjoittamaan omat teesinsä niistä asioista, jotka tekisivät maailmasta paremman paikan kaikille. Teesejä julkaistaan verkossa.\nKaikki tuntevat kertomuksen saksalaispappi Martti Lutherista, joka naulasi paavin valtaa ja katolisen kirkon anekauppaa kritisoivat teesinsä Wittenbergin kirkon oveen.\nTarina teesien naulaamisesta oveen on kyseenalaistettu, mutta joka tapauksessa Luther tuli käynnistäneeksi kirjoituksillaan koko maailmaa mullistaneen uskonpuhdistuksen. Suomen evankelis-luterilainen kirkko on julkistanut verkossa nyt palvelun, jonne se haluaa suomalaisten kirjoittavan omia teesejään, tasan 500 vuotta Lutherin jälkeen.\n–Omassa teesissä voi pohtia, mikä tekisi maailmasta, Suomesta ja omasta kotipaikasta paremman paikan kaikille, ja mitä olisi valmis itse tekemään sen hyväksi, että maailmassa mennään yhdessä eteenpäin eikä kukaan jää yksin, kirkko ohjeistaa teesien kirjoittajia.\n"Yritä nähdä enemmän hyvää"\nSivustolle on kirjoitettu lokakuun puoliväliin mennessä vajaat sata teesiä. Sivustolla voi teesien kirjoittamisen ja julkaisemisen lisäksi tykätä muiden kirjoittamista teeseistä.\nSuosituimpien teesien joukossa on muun muassa seuraavat: "Yritä nähdä toisessa ja myös itsessäsi enemmän hyvää. Kuunnellaan, mitä ihminen sanoo – ei sitä, mitä halutaan itse kuulla. Älä sano muille somessa sellaista mitä et haluaisi muiden sanovan sinulle kasvotusten.".\nSata tykätyintä teesiä luovutetaan lokakuussa suomalaisille päättäjille, seurakunnille ja arkkipiispa Kari Mäkiselle. Teesejä voi kirjoittaa 24. lokakuuta asti.


Life of Lotta: HAPPY NEW YEAR!\nIhanaa uuttavuotta 2019! Meidän vuosi vaihtui romanttisesti kolmestaan autossamme ruuhkan keskellä Rautatientorin kupeessa. Joonas ajoi autoa ja minä ja vauva istuimme takapenkillä. Normaalisti 10 minuutin ajomatka venyi puolentoista tunnin pituiseksi. Teitä oli suljettu ja autoja oli liikkeellä todella paljon. Lunta pyrytti taivaalta ja jouluvalot heiluivat tuulen voimasta. Yksi autokin hajosi eteemme. Olipahan kotimatka.\nIllan vietimme ystäviemme kanssa Ainolla ja Sampalla, mutta päätimme lähteä kotiin hyvissä ajoissa, jotta saisimme tytön nukkumaan omaan sänkyyn. Väsyneenä nukahdimme kaikki kolme aika pian kotiin päästyämme. Ilta poikkesi meidän tavallisista uudenvuoden vietoista sillä tavalla, että tällä kertaa mukana olivat myös porukkamme lapset. Vauvamme lisäksi myös ystävämme kaksi vähän vanhempaa muksua olivat mukana ja sen myötä iltamme oli melko vauhdikas, vaikka alkoholia ei tänä iltana juurikaan kulunut. Itse join lasin shampanjaa, that's it.\nRaskauden jälkeen ei nuo alkoholijuomat ole muutenkaan maistuneet. Viinit ja skumpat, jotka aikaisemmin on olleet mun lemppareita, maistuvat nyt suorastaan pahalta. Outoa!\nTeittekö te uudenvuodenlupauksia? Mulla ei ole ollut tapana sellaisia tehdä, mutta tänä vuonna tein itselleni lupauksen pitää parempaa huolta itsestäni. Raskauskilot on jo yhtä kiloa vaille pudotettu, mutta on tässä vielä muita kiloja pudotettavana. Myös ruokapuoleen on syytä kiinnittää huomiota ja erityisesti säännölliseen syömiseen ja herkuttelun vähentämiseen.\nTäytyy kuitenkin olla itselle armollinen, kroppa on viime vuoden aikana tehnyt mielettömän duunin ja saa nyt rauhassa palautua.\nAnonyymi 1. tammikuuta 2019 klo 20.55\nHyvää vuotta 2019 toivon teille! Oli kyllä melkoinen keli täällä Helsingissä ainakin :) Mulla ei ole ollut oikeastaan koskaan tapana tehdä mitään lupauksia eikä tipattomia tammikuita, yritän aina pitää mielessä kohtuuden ja terveelliset elämäntavat vaikka tietenkin elämästä täytyy myös nauttia hyvän ruoan ja juoman merkeissä.


Valmentaja Kaminen noitui ToPon puolustamista - Urheilu - Helsingin Sanomat\nValmentaja Kaminen noitui ToPon puolustamista\nToPo hävisi kolmannen kerran peräkkäin.\nLahti-ToPo 93-92 Koripallo Lahti. Pakkanen paukkui urheilutalon ulkopuolella, mutta Korisliigan ottelussa Namika Lahden ja ToPon kesken jälkimmäisellä puoliskolla tunnelma oli kuin saunan ylälauteella. Joukkueet taistelivat voitosta niin jämäkästi kuin hyvässä ottelussa pitääkin.\nKoripallo: Espoon Honka selvisi Kotkan puristuksesta


Hulvaton Taide antaa tilaa unelmille - Turun Seutusanomat\nKoti Kulttuuri Teatteri Hulvaton Taide antaa tilaa unelmille\nHulvaton Taide antaa tilaa unelmille\nSerge (Jukka-Pekka Katajisto) esittelee Yvanille (Kari Rantanen) ostostaan. Kuva: Ragip Önsoy.\nRanskalaisen Yasmina Rezan alkuperäisteksti on nokkela ja monitahoinen. Sitä on käännetty yli 35 kielelle ja esitetty useita kertoja teattereissa ympäri maailman. Kaarina-Teatterissa ohjaaja Mikko Rantasen käsissä Taide saa kuitenkin tuoreen näkökulman, aivan uudenlaisen tulkinnan.\nTEATTERI. Kaarina-Teatterissa aprillipäivänä ensi-iltansa saava Taide edustaa tekijöilleen ennen kaikkea rakkautta, ystävyyttä ja taiteen syvintä olemusta. Sukkela komedia saa satiirin piirteitä, kun kolme miestä keskustelee taiteesta kahden tunnin ajan omintakeiseen tyyliinsä.\n– Mukana on kolme kummaa kaverusta Serge (Jukka-Pekka Katajisto), Marc (Jussi Tanhuanpää) ja Yvan (Kari Rantanen), jotka ilmaisevat tunteitaan taiteen eri tyylilajein. Esitys sisältää muun muassa performanssitaidetta ja modernia tanssia, joihin koreografian on laatinut Marko Virtanen, ohjaaja Mikko Rantanen kertoo.\n– Esityksestä ei puutu komiikkaa, pistäviä havaintoja eikä suuria tunteita, tiivistää Rantanen.\nNäytelmän valmistelu aloitettiin sillä ajatuksella, että mielikuvitukselle ei aseteta rajoja. Niin puvustaja Anniina Kuulalle ja lavastaja Niina Suvitielle kuin näyttelijöille annettiin vapaat kädet toteuttaa unelmiaan.\n– Oli mielenkiintoista nähdä mitä syntyy, kun työryhmä saa tehdä jotain, mitä ei ole aiemmin päässyt teatterissa tekemään, ohjaaja nauraa.\n– Ideoita otettiin avosylin vastaan ja milloinkaan päähänpälkähdyksiä ei jouduttu torppaamaan. Meillä on vain niin upea työryhmä! huudahtaa ohjaaja.\nKummastusta Jussi Tanhuanpään ja Kari Rantasen esittämien Marcin ja Yvanin keskuudessa herättää Jukka-Pekka Katajiston näyttelemän Sergen ostama hävyttömän kallis maalaus. Ostos saa aikaan monenkirjavia tunteita ymmärtämisyrityksistä suoraan mielipidevyöryyn.\n– Kyseessä on eräät haastavimmista, jos ei jopa haastavimmat roolit, koskaan. Erityistä haastetta tuo tunnetilojen laaja skaala sekä vauhdikas vaihtuvuus, näyttelijät sanovat.\n– Pokan pitäminen on vaikeaa aina ensirepliikeistä loppukumarruksiin, jatkavat näyttelijät.\nAikaisemmin nämä kolme miestä eivät ole teatterilavalla kohdanneet, vaikka jokaisella onkin takanaan useampi teatterirooli.\n– Näytelmää tehdessä on tärkeää, että henkilökemiat pelaavat yhteen. Se korostuu varsinkin tällaisessa esityksessä, jossa roolihahmoja on vain kolme, näyttelijät toteavat.\n– Pienellä porukalla tekeminen on hyvin intensiivistä ja jokainen harjoituskerta voi tarjota aivan uusia ulottuvuuksia tekstiin, näyttelijät lisäävät.\nYllättämisen mahdollisuutta ei kavahdeta esityksissäkään:\n– Jokaisessa esityksessä saa olla vaihtuvia osia, se kuuluu taiteen luonteeseen, ohjaaja Mikko Rantanen paljastaa.\nKurkkaa videoklippi Taiteen harjoituksista täältä.\nEdellinen artikkeliKahdeksan motiivin riipivä tulkinta\nSeuraava artikkeliSoitellen Soteen?


Minnie: Täällä taas\nMoikka! En tiedä onko joku ehtinyt miettimään miksei postauksia ole kuulunut. Syynä on se että olin 20.9 siis siinä chiari-leikkauksessa. Olen viettänyt aikaa lähinnä vuodelevossa ja pari päivää sen jälkeen kun pääsin sairaalasta niin me muutettiin. Isoja muutoksia molemmat. Itse oon ollut aika avuton ja kipeä. Lähes 24/7 jonkun seurassa koska tarvitsen niin paljon apua kaikessa :) no mutta pikkuhiljaa eteenpäin! Palaan myöhemmin sitten ainakin leikkauskertomuksen kanssa :)\nOnko siellä enää ketään lueskelemassa? Mitä teille kuuluu? :)\nLähettänyt Minni klo maanantaina, lokakuuta 07, 2013\nEhdin tässä välissä liittyä seurailemaan! :) Tsemppiä sulle! <3\n7. lokakuuta 2013 klo 18.03\nMä oon täällä Minni!! <3 Ihanaa et leikkaus on ohi ja oot kunnossa! Toivottavasti leikkauksesta on myös ollu paljon apua ja tulee olemaan :)\nHyvä että olet elossa ;) itse olen menossa tohon samaan leikkaukseen tässä syksyn aikana niin olisi todella kiva kuulla lisää kun pelottaa niin paljon...\nAlina: Voi kuinka kiva että liityit :) Kiitos <3\nSalla: Jee ihanaa :D<3 Joo niin mä toivon kanssa! Aika näyttää :)\nAno: Aijaa! Heei, laita mulle s-postia mirren-@hotmail.com Jos haluat jutella :) ja meillä on myös fb:ssä sellainen yksityinen ryhmä jos oot siellä ja haluat liittyä!\n8. lokakuuta 2013 klo 12.29\nYhdyn anon kommenttiin. Mua on alkanut hirvittämään ton leikkauksen siirtymisen takia vaan enemmän ja enemmän. Eniten mua hirivittää, että mitä jos pääsenkin leikkauspöydälle liian myöhään :/ Luojan kiitos se leikkaus on jo ens viikolla ja saa luvan olla, koska alkaa taas pikkuhiljaa oma kärsivällisyys ja jaksaminen loppua...\n8. lokakuuta 2013 klo 14.32\nKyllä sä Karoliina tän viikon jaksat. Leikkauksen jälkeen on kuitenkin toivoa paremmasta kunhan ensin toipuu :)\n9. lokakuuta 2013 klo 17.45\nHei, täällä ois yksi chiarilainen joka tahtois päästä FBryhmään bongaileen ja jutustelemaan sairaudesta?! APUAA :D\n19. heinäkuuta 2014 klo 19.38\nOnko jotain ryhmää missä ois enemmän tietoa chiarista, minut leikattiin 30,6.2014 kovimmat säryt on kadonnut, mutta jännää syrkyä on edelleen..


Naisen inattentiivinen ADHD – | Kun elämänhaasteena on AD(H)D |\nNaisen inattentiivinen ADHD\n1.8.2011 29.8.2013 ~ PäiviTee\nWomen with Attention Deficit Disorder, Embrace Your Differences and Transform Your Life-kirjaa kääntää eräs foorumilainen ADHD-aikuiset sivustolla.\nHalusin tähän postata myös näitä mielestäni tärkeitä juttuja.\nAjatellaanpa taaksepäin ja keskitytään pieneen tyttöön, joka kasvaa ilman tietoa omasta ADHD:stään ja omaa arvoituksellisen kokoelman määritelmiä ja kokemuksia. Yksi kaikkein tärkeimmistä alueista, joihin tällaiset lapsuudessa saadut kokemukset vaikuttavat, on ihmisen itsetunto. Hän ihmettelee usein: ”Kuka minä olen? Olenko fiksu vai tyhmä? Olenko lahjakas ja luova vai mihinkään kykenemätön? Olenko menestyksekäs ja kiinnostava vai epäkypsä ja lapsellinen? Lämmin vai tunkeileva?” Näiden naisten on usein vaikeaa muodostaa koossapysyvää ja järkevää omakuvaa sillä, kun he kasvavat, palaset eivät vain sovi yhteen.\nUseimmilla ihmisillä on elämässä sekä onnistumisia että epäonnistumisia. He kehittyvät joillain alueilla ja huomaavat vaikeuksia joillain toisilla, mutta suurimmaksi osaksi heidän kokemuksensa osuvat verrattain kapealle alueelle. He eivät ehkä ole poikkeuksellisen lahjakkaita, mutta he eivät myöskään ole hyvin kaukana toiseenkaan suuntaan. ADHD-ihmisellä saattaa olla laajempi skaala heikkouksiensa ja kykyjensä välillä.\nKun ei-ADHD-ihminen jatkaa elämäänsä, palaset pysyvät edelleen ymmärrettävinä. He eivät saa nelosia yhtenä päivänä ja kymppejä seuraavana; heitä ei kutsuta luoviksi yhtenä päivänä ja laiskoiksi, tavoitteettomiksi ja vastuuntunnottomiksi seuraavana. Kun ihminen, jolla ei ole näitä vaikeuksia, yrittää tehdä jotain, hänen yrityksensä palkitaan. Toisin sanoen, heidän vaivannäkönsä ja tulosten välillä on suora yhteys. Tämä siksi, että heillä on tarpeellinen, kaiken perustana oleva ja toimintaa tukeva järjestelykyky, jonka avulla he saavat koottua kaiken yhteen. Tämä sallii heidän siirtää ideansa ja kykynsä todelliseen maailmaan. Sitten he voivat viestittää ideansa saumattomasti muille ihmisille.\nTähän mielestäni liittyy motivoinnin osaamattomuus olennaisesti. EI ADHD-ihminen asettaa tavotteensa, seuraa sitä. ja saavuttaa sen.Jolloin motivointi siis syntyy sisäisesti. ADHDna tämä ei sitten enää onnistukkaan. Siis sisäinen motivointi. Kyllä meikäläistä pitää joka kohdassa kehua ja ylistää että olipa hienosti tehty, hyvä. Tämä toimii varsinkin lasten kanssa erinomaisesti.: asetetaan tavoite, ja motivoidaan koko matka, mielellään päivittäin. Tavoitteet pitää olla realistisia ja järkevän ”mitan” päässä. Luin jostain, että alle 9- vuotias ei motivoidu 9 päivää pidemmälle.\nNLP-kirjassa määriteltiin ihmisä kahteen eri ryhmään motivoinnin suhteen, Osa ihmisistä motivoituu parhaiten ajatellessaan tavoitetta, jotakin mihin kannattaa pyrkiä. Toiset meistä motivoituvat parhaiten ajatellessaan mistä kaikesta ikävästä pääsee eroon. (lähde :http://www.nlpit.com/nlperottelumotsuunta.html)\nIhmiset, joilla on diagnosoimaton tarkkaavaisuushäiriö, ovat hämmentäviä itselleen ja kummastuttavat muita, koska heidän ominaisuuksiensa skaala on paljon suurempi. Koska tämä skaala voi olla hyvinkin leveä, yksilöillä on vaikeuksia ymmärtää ja sisällyttää sekä vahvuuksiaan että heikkouksiaan omaan minäkuvaansa. Tämä pitää erityisesti paikkansa ennen kuin heillä on tietoa tämän haasteen luonteesta. Päivänä, jolloin asiat sujuvat hyvin, kun he ovat ”päällä”, heillä voi olla tunne ja kaikki muutkin saattavat ajatella, että he ovat erittäin pystyviä ja jopa lahjakkaita. Seuraavana päivänä, kun tarvitaankin erilaisia taitoja ja/tai he eivät ole ”päällä”, ihmisille voi tulla tunne, että heistä on tullut itsekkäitä, käsittämättömiä ja ei-motivoituneita yksilöitä. Onko heistä yhtäkkiä tullut tyhmiä, omituisia, toivottoman ilkeitä tai hallitsevia? Jospa he vain voisivat kurottaa kätensä ja halata molempia puolia itsestään. Jokainen voisi ehkä sitten ymmärtää, että heillä on sekä kykyjä että vaikeuksia. Hyväksyntä olisi sekä heille itselleen että muille helpompaa.\nKun joku saa lapsena ADHD-diagnoosin, se aiheuttaa sekasortoa heidän elämässään koulun ja ihmissuhteiden vuoksi. Siitä tulee valtavasti stressiä ja se vaikuttaa itsetuntoon. Mutta kun asia selitetään ja ymmärretään, siinä ainakin on jotain järkeä ja se on ymmärrettävissä.\nNaisten ongelma on, että useimpia heistä ei ole diagnosoitu lapsena. Vaikka he olivatkin hyperaktiivisia, he eivät yleensä käyttäytyneet ulospäin samalla tavoin kuin pojat. He olivat alttiita saamaan poikatytön leiman tai heitä alennettiin jotenkin muuten ymmärtämättä pinnan alla piilevää tarkkaavaisuushäiriötä. Ja oli erittäin epätodennäköistä, että kenenkään huomiota olisivat herättäneet nuo uneksivat tytöt, jotka eivät olleet hyperaktiivisia.\nVanhemmat ja jopa ammattilaiset eivät olisi mitenkään ymmärtäneet heidän hienoisia tiedonprosessointiongelmiaan, hämmennystään tai epäjärjestelmällisyyttään. Nämä naiset varttuivat usein ilman minkäänlaisia keinoja saada järkeä tähän hämmentävään omakuvaan. Ne ihanat kuvat, joita heillä oli sisällään, eivät sopineet niihin reaktioihin, joita he saivat ympäröivästä maailmasta. Heille nämä leimat merkitsivät, että sillä ei ollut mitään merkitystä, kuinka kovaa he yrittivät tai huolimatta siitä että he olivat yhtä lahjakkaita kuin muut lapset, he eivät pystyneet esittämään todellista osaamistaan. Huolimatta siitä, kuinka kovaa he yrittivät, he eivät pystyneet samaan kuin muut eivätkä miellyttämään ihmisiä.\nKategoriassa ADHD-aikuinen\tADHDadhd-aikuinenInattentiivinen ADHD\n‹ PreviousADHD- aikuiset ry:n potilasetutyöryhmän tiedote heinäkuu 2011\nYksi vastaus artikkeliiin “Naisen inattentiivinen ADHD”\nTämä osui niin että kolahti! Olen juuri ollut lapsena tuollainen: toisaalta puissa ja talojen katoilla kiipeillyt poikatyttö joka tykkäsi leikkiä intiaania tai ”lännenmiestä” – toisaalta se haaveilija jolla oppitunneilla saattoi olla vaikea pysyä ”kärryillä”. Varsinkin kun oppiaine ei ollut niin kiinnostava. En ikinä ole ollut häirikkö, joskin olen aikuisiällä (vasta) tullut moitituksi liikaa puhumisesta ja itsekkyydestä. Sain noin vuosi sitten ADHD-I – diagnoosin, kuten FB-vertaissivustolla mainitsinkin.


Merja Tammi: Olen menettänyt äidin muistisairaudelle - Seura.fi\nJulkaisupäivämäärä 12.03.2015 08.43\n(Päivitetty 27.12.2019 16.14 )\nMerja Tammi: Olen menettänyt äidin muistisairaudelle\nLapset ovat luvanneet järjestää Merjalle vapaan viikonlopun, kun hän täyttää 60 vuotta. Varsinainen loma saa odottaa syksyyn. ”Ensin pistetään talous kuntoon.” © Niclas Mäkelä/Otavamedia\nMerja Tammi ei haaveile toimettomista eläkevuosista. Hänen suurin toiveensa on ihmisarvoinen vanhuus, josta hän on joutunut kamppailemaan muistisairaan äitinsä puolesta.\nMerja Tammi tutkii silmänalusiaan. Näkyvätkö lyhyet yöunet?\nHän on herännyt kolmelta aamuyöllä. Vuorokausirytmi ei muutu, vaikka on vapaapäivä. Ja hyvä niin. Aamuöisiä herätyksiä on edessä vielä pitkään.\nMerjan uusin ura on kahvilan pitäjänä. Hän on yrityksen pääleipuri. Yhteinen nimittäjä hänen kaikkiin aikaisempiin töihinsä onkin luovuus.\n”Olen hyvä ottamaan vastaan vinkkejä, mutta vikani on se, etten pysty pitäytymään niissä. Virittelen aina omiani.”\nMerja tekee työtä seitsemänä päivänä viikossa. Toistaiseksi se ei ole tuntunut kohtuuttomalta urakalta.\nParin viikon päässä oleva 60 vuoden rajapyykki ei siis tunnu missään?\n”Se on vain luku. Olen ehkä vähän raihnaisempi kuin nuorena, mutta jaksan kuitenkin yllättävän paljon.”\nKaukana tulevaisuudessa häämöttävät vanhuusvuodet ovat silti kummitelleet Merjan mielessä viime aikoina usein.\nHän haluaa välttää äitinsä kohtalon.\nLue myös: Merja Tammi tutustui siskoonsa vasta kolmekymppisenä: ”Olin lojaali äidille – rupesin inhoamaan Kaisaa”\nMerjan kännykkään taltioidussa kuvassa hymyilee vienosti kameralle hento ja suurisilmäinen rouva. Kuin satujen herttainen ja hyväntahtoinen isoäiti.\nSellainen Merjan lähes 87-vuotias äiti onkin.\n”Hän vakuuttaa aina, että kaikki on hyvin ja hommat ovat hoidossa.”\nMerjan äiti ei kuitenkaan pääse omin avuin sängystä ylös ja kykenee kävelemään vain kymmenen askelta rollaattorin avulla. Hän ei enää osaa käyttää kahvinkeitintä, pölynimuria tai mikroaaltouunia. Hän unohtaa hellan päälle ja eksyy sukkasillaan kerrostalon porraskäytävään ilman avaimia.\nÄiti kärsii vaikeasta sydämen vajaatoiminnasta ja sairastaa Alzheimerin tautia.\n”Äiti saattaa kysyttäessä vastata syntymävuodekseen aivan oikein vuoden 1928, mutta lisätä perään olevansa neljätoistavuotias.”\nSairaudet ovat edenneet nopeasti.\nVielä vajaa seitsemän vuotta sitten äiti toimi Merjan kehitysvammaisen pikkuveljen omaishoitajana. Vuonna 2009 hän sai aivoinfarktin eikä enää toipunut täysin ennalleen.\nPikkuveli pääsi pienryhmäkotiin ja Merjasta tuli hänen edunvalvojansa.\nVuonna 2013 Merjan äiti kaadettiin metroasemalla. Häneltä murtui häpyluu ja hän joutui olemaan kuukauden sairaalassa.\nSen jälkeen alamäki muuttui jyrkäksi. Sairaala- ja kuntoutusjaksoja on ollut useita.\n”Pahimmillaan äiti on joutunut takaisin sairaalaan vuorokauden sisällä kotiuttamisesta.”\nMerja Tammi on ollut aina äidin tuki ja turva. Vuosia hän ajoi Porvoosta Helsinkiin viemään äidille ruokaa sekä käyttämään tätä pankissa, hammaslääkärissä ja muilla asioilla.\n”Hän tietää, että pidän aina hänen puoliaan.”\nMerja on taistellut jo pitkään saadakseen äidille pysyvän hoitopaikan.\nMarraskuussa 2014 Merjan äiti joutui jälleen sairaalaan.\n”Hänellä todettiin verenmyrkytys. Tulehdusarvot keikkuivat yli 300:ssa kahden viikon ajan. Reisiamputaatiotakin harkittiin. Lisäksi hänen keuhkonsa olivat täynnä nestettä.”\nÄitiä hoidettiin useassa eri sairaalassa. Hän selvisi hengissä nipin napin.\nVuoden alussa hänet siirrettiin kuntoutuskeskukseen. Viikko sitten päätettiin, että hänet kotiutetaan pyörätuolissa kotiin.\nMerja on kauhuissaan. Hänestä äiti ei missään tapauksessa kykene asumaan yksin.\n”Julmaa sanoa, mutta äidille olisi ollut armollisempaa kuolla kuin joutua kitumaan tällä tavalla heittopussina. Se ei ole ihmisarvoista elämää. Tiedän, ettei hän täysissä järjissä ollessaan olisi halunnut tällaista.”\nMerja on kokenut joutuneensa syylliseksi yrittäessään estää kotiuttamista.\n”Minulta kysytään, enkö halua äitiä kuntoutettavan. Totta kai haluan. Mutta en halua, että äiti on tuossa kunnossa yksin kotonaan. Se on kuin heitteillejättö.”\nKolme kertaa päivässä vieraileva kodinhoitaja ei ole riittävä apu.\n”Kolme kertaa kymmenen minuuttia on yhteensä puoli tuntia vuorokauden 24 tunnista. Muun ajan äiti pelkää ja on hädissään.”\nMerja Tammi tietää, koska hänelle äiti hätääntyneenä soittaa.\n”Edellisellä kerralla kotona ollessaan äiti soitti monta kertaa päivässä. Hän kuuli ääniä tai saattoi esimerkiksi pyytää minua tulemaan heti, koska hänellä oli vessahätä.”\nPuntarissa omakin vanhuus\nÄidin tilanne on saanut Merjan miettimään, joutuvatko tulevaisuudessa kaikki taistelemaan ihmisarvoisen vanhuuden puolesta.\n”Kerran äitiä tuli pesemään miespuolinen kodinhoitaja. Hän oli varmasti ammatissaan hyvä, mutta vanhan kansan ihmisenä äiti ei halua miestä itseään suihkuttelemaan. Hänen täytyy saada säilyttää jokin arvokkuus. Häntä ei saa mitätöidä, vaikka hän puhuisi kuinka höpöjä.”\nOn rankkaa nähdä läheisensä vähitellen luisuvan oman mielensä syövereihin. Toistaiseksi Merjan äiti tunnistaa tyttärensä, mutta ei enää kauan.\n”Olen jo menettänyt hänet.”\nMerja toivoo säästyvänsä muistisairaudelta. Ainakaan hän ei halua lastensa joutuvan häntä hoitamaan.\n”Kokemuksieni jälkeen olen päättänyt tehdä hoitotestamentin. Haluan itse määrittää, kuka hoitaa tarvittaessa raha-asioitani ja missä tilanteessa minua ei enää elvytetä.”\nHän on suunnitellut aviopuolisonsa Ari Koveron kanssa hautajaisetkin.\n”Meidät tuhkataan eikä minkäänlaista kylttiä ripusteta mihinkään. Hautojen hoidosta syntyvät perinteisesti sukuriidat.”\nSweet dreams are made of tears. Salted temptations. Leipomon hyllyllä oleviin lasten nimeämiin kansioihin kätkeytyvät Merjan aamuyön tunteina kehittämät reseptit.\nMerjan taival ei ole ollut kovin perinteinen missin matka. Kauneusura vaihtui nopeasti yrittäjyyteen. Merja perusti ensin oman mallitoimiston. Sittemmin hän on pyörittänyt yhdessä Arin kanssa niin vanhusten palvelutaloa, ruokapalvelua, etanaravintolaa, hotellia kuin keramiikkapajaa.\nJa nyt kahvilaa. Se avattiin lokakuussa Porvoon vanhassa kaupungissa samassa kiinteistössä, jossa toimii etanaravintola Timbaali. Sen pariskunta osti takaisin kaksi vuotta sitten.\nTimbaali on avoinna enää kesäisin.\n”Kaksi tappiollista vuotta riitti. Emme saaneet siihen alkuperäistä henkeä takaisin. Tunsin olevani vieras omassa ravintolassani. Kahvila sen sijaan on meidän oloinen, kotoisa eikä liian hieno.”\nMerja nousee kuutena aamuna viikossa leipomaan kahvilan tarjottavat kolmen–neljän aikaan aamuyöstä. Maanantaisin kahvilan ollessa kiinni hän hoitaa paperitöitä.\nAikaiset ylösnousut eivät rasita.\n”Työnteko ei minua ahdista, vaan talousasiat, se, kun joutuu neuvottelemaan lisää lainaa tai kiinnittämään uuden nurkan kiinteistöstä.”\nApuna yrityksen pyörittämisessä ovat Ari ja oma poika sekä yksi perheen ulkopuolinen työntekijä.\n”Kun on terveet elämäntavat, ei ryyppäile eikä ole lapsia hoidettavana, tällainen elämäntyyli sujuu. Mutta mihinkään ylimääräiseen ei ole aikaa. Eikä äidin hoitaminen enää ole mahdollista.”\nMerja Tammi toteaa päivittäisen energian loppuun käytetyksi iltapäivällä neljä–viiden aikoihin.\n”Viideltä nollaan itseni katsomalla televisiosta draamasarja Doc Martinia sekä täyttämällä sudokuita ja ristikoita. Kahdeksalta sammun sänkyyn.”\nKesällä Merja ja Ari avaavat lisäksi jäätelökioskin. Merjan urakka kuitenkin helpottuu. Hän aikoo siirtää vastuuta yrityksestä pojalleen ja lyhentää työpäiväänsä.\n”En kaipaa nykyistä helpompaa elämää, jos se tarkoittaa, etten tee mitään. Luulen, että minun terveydelleni vaarallisinta olisi lopettaa työnteko. Olen ikiliikkuja.”\nNiinpä eläkevuodet eivät siinnä haaveissa.\n”Olen saanut elämäni aikana matkustella ja tehdä kaikenlaista. Sitä paitsi kakkujen kehittäminen on kivaa. Välillä totean ääneenkin, että olenpa hyvä.”\nJotain hän kuitenkin toivoo:\n”Enemmän aikaa ulkoilulle, koiran kanssa lenkkeilylle ja lapsenlapselle.”\nMerjan ensimmäinen lapsenlapsi Isla syntyi 1. heinäkuuta. Tuore mummi ei kertomansa mukaan mennyt onnesta sekaisin, mutta talon hän tytölle osti. Se kootaan lähiviikkoina mummolaan.\n”Talo on kaksi metriä leveä ja niin korkea, että lapset sopivat siellä seisomaan. Seinissä on aplikoituna balettitanssijoita.”\nMerja aikoo koota tytölle mummolaan myös oman lelukopan. Onhan sellainen Rontillakin, Merjan tyttären portugalinvesikoiralla, joka viettää osan päivästään Merjan kanssa.\n”Rontti on samalla lailla lapsenlapsi, vaikka onkin koira.”\nKummallakin on oma paikkansa Merjan sydämessä.\n”Olen suunnattoman ylpeä siitä, että olen mummi. Se on valtavan tärkeä ja ihana asia.”\nLue myös: Ex-missi Merja Tammen isä hylkäsi perheensä ja lähti toisen naisen matkaan – Merja tapasi pikkusiskonsa vasta kolmekymppisenä\nSyntynyt 27.3. 1955 Helsingissä.\nAsuu Porvoossa. Perheeseen kuuluvat aviomies Ari Kovero, pariskunnan kaksi yhteistä lasta, kaksi lasta omasta ja kolme lasta Arin ensimmäisestä avioliitosta.\nVuoden 1975 Miss Suomi -kilpailun ensimmäinen perintöprinsessa, vuoden 1975 Miss International Beauty ja vuoden 1976 Miss Maailma -kilpailun neljäs perintöprinsessa.\nPerusti ensimmäisen yrityksensä 1984.\nTuorein yritys, Cafe Klockan, avasi ovensa lokakuussa.


6.9.2017 klo 22:06\nSaPKolle voitto tasaisesta paikalliskamppailusta\nKetterä kärsi keskiviikkoiltana tappion SaPKolle Spa Areenalla pelatussa harjoitusottelussa. SaPKo voitti ottelun lukemin 1-3 (0-0, 1-2, 0-1).\nKauden ensimmäinen paikallisottelu alkoi hienoisella Ketterän hallinnalla, joka tosin päättyi nopeasti jäähyn seurauksena. Avauserä oli jokseenkin rikkonainen, ja molemmat joukkueet pääsivät kokeilemaan maalintekoa ylivoimalla kahdesti. Avauserässä molempien alivoimat olivat rautaa, eikä erikoistilanteista syntynyt maaleja.\nErän loppupuolella Ketterän maalivahti Jere Myllyniemi kaivoi kertaalleen kiekon maaliviivalta, mutta sen lähemmäksi maalia ei ensimmäisessä erässä päästy.\nOttelun avausmaali nähtiin ajassa 25:50, kun SaPKon Matias Lainio laukoo tarkan rannelaukauksen maalin kattoon ohi voimattoman Myllyniemen.\nVierailijoiden avausmaalin jälkeen Ketterä sortuu kolmeen perättäiseen jäähyyn, joista kaikista se kuitenkin selvisi kuivin nahoin. Iloa ei kauan kestänyt, kun SaPKo karkasi kahden maalin johtoon ajassa 31:58 Mikko Lahtelan laukoessa kiekon takanurkkaan.\nToisen erän loppupuolella puolestaan vierasjoukkue SaPKo otti kaksi perättäistä jäähyä. Jälkimmäinen Ketterän ylivoima tuottaa tulosta, kun Sameli Ventelä tarjoilee siniviivalta kiekon Santeri Vuotille, joka tinttaa voimalla suoraan syötöstä kotijoukkueen 1-2-kavennusmaalin. Maali syntyi ajassa 37:26. Ketterä sisuuntui välittömästi maalin jälkeen ja sai tekemiseensä uutta virtaa. Toisessa erässä ei siitä huolimatta enempää maaleja nähty.\nKolmannessa erässä tunnetaso nousi entistä korkeammalle. Molemmat joukkueet taistelivat rajusti, ja erän alkupuolisko mentiinkin tasaisissa merkeissä.\nLopullinen ratkaisu nähtiin kolmannessa erässä ajassa 54:45, kun SaPKon Joel Pasonen laukoi taululle loppulukemat 1-3.\nOttelu oli kokonaisuudessaan rikkonainen, eikä missään vaiheessa pelattu pitempää pätkää täysilukuisina. Ketterälle kirjautettiin ottelussa 28 minuuttia jäähyjä ja SaPKolle 22 minuuttia.\nKetterän maalilla Jere Myllyniemi keräsi ottelussa 34 torjuntaa ja SaPKon maalivahti Niilo Halonen torjui kiekon 25 kertaa.\nKetterä saa revanssin SaPKosta viikon päästä, kun joukkue jatkaa harjoitusotteluitaan keskiviikkona 13.9. Savonlinnassa.


Elämässä on alkanut eräänlainen radiohiljaisuus, kai sitä voisi kesälomaksikin kutsua. Tähän mennessä loma on ollut hellivää lämpöä iholla ja maailma täynnä aurinkoa. Toisaalta eihän sitä vielä ole ollutkaan kuin yksi kokonainen päivä.\nToivoisin tältä kesältä niin paljon, että ei sellaista kai pitäisi edes haluta. Kun minulta tänään kysyttiin, että mitä tein viime kesänä, en todellakaan muistanut yhtään mitään. Mustan käyneeni mökillä kerran ja siinähän sitä jo onkin. Voisinkohan tähän kesään keksiä enemmän erilaista sisältöä?\nJotain sellaista, jonka ihan varmasti muistaisin ainakin vielä ensi kesänä.\nRustannut Maikki klo 16.32.00\nYlihuomenna on SciFest. Sitä varten on tehty töitä helmikuusta alkaen. Koko kouluelämä on ollut yhtä SciFestia moneen kuukauden ajan. Ja nyt sitten torstaina on se hetki, jota varten on elämää eletty. Kaikesta epäilystä huolimatta edelleen on kavereita ja mielenterveyskin tallella.\nSciFestissa meistä tulee jonkun asian ammattilaisia. Me tiedämme asiasta eniten ja kerromme siitä niille pienille koululaisille. Se on aika jännittävää, koska yleensä en ole tottunut olemaan se huomionkeskipisteenä oleva, tilannetta hallitseva ihminen. Miten sellainen rooli sitten oikein otetaan haltuun? Miten pidetään kurissa 10 lasta ja tilanne kasassa? Torstain ja perjantain jälkeen minä ehkä tiedän paremmin.\nPaljoa en vielä tiedä siitä millaista on olla SciFestissa, mutta sen tiedän jo nyt että väsymys tulee olemaan suuri. Perjantaina saattaa jo ehkä vähän itkettää, ja siinä vaiheessa täytyy miettiä niitä keinoja joilla saa pidettyä itsensä kasassa. Vaikka vähän pelottaa, niin silti hyvillä mielin ja odottavana kohti tätä haastetta.\nRustannut Maikki klo 14.22.00\nMinulla on ristiriita kesän ja talven välillä. Toisaalta saan hurjasti energiaa siitä kun päivät pitenevät ja valo lisääntyy. Se laittaa mieleni seikkailemaan ja sisäisen kesäihmiseni heräilemään. Mutta sitten toisaalta inhoan valoisia öitä, sitä että kun yrität mennä nukkumaan on ihan liian valoisaa.\nJa niinä hetkinä alan kaivata syksyn ja talven pimeitä iltoja. Kun voi itse tuoda valoa maailmaan kynttilöillä tai koristevaloilla. Voi piiloutua pimeyteen ja nukahtaa turvassa sen keskellä. Ja sitten taas kuitenkin se pimeys vie minusta kaiken energian. Tekee elämästä selviytymistä, laittaa minut raahustamaan eteenpäin pelkkänä tyhjänä kuorena.\nVoisinko saada kesän valon kaikkiin päiviin ja talven pimeyden kaikkiin öihin. Vaikka täytyykin myöntää, että onhan niissä valoisissa kesäöissä tietysti oma taikansa.\nRustannut Maikki klo 15.16.00\nJos minun pitäisi kirjoittaa omin sanoin mitä on elämä, se olisi yhtä kuin kaaos.\nTörmäsin kaupungilla moneen, miten voi toinen tuntua tutulta ja halaus luonnolliselta vaikka viime kerrasta on useampi vuosi?\nJa vielä oudommaksi tilanne meni, kun löysin itseni asettelemasta pipoa tuntemattoman selkärepussa kannossa olevan lapsen päähän. Lapsi oli kyllästynyt hattuunsa, eikä äiti sitä itse saanut takaisin lapsen päähän.\nOlen taas kuunnellut SMG:tä, enkä tiedä voiko näitä lauluja koskaan kuunnella puhki. Voiko niihin kyllästyä, voiko ne joskus lakata koskettamasta? Ainakin toivon, että vastaus on ei.\nRustannut Maikki klo 17.05.00\nJoskus ikävöin niitä aikoja,\nkun kirjoitin sanoja peräkkäin,\nja ne muodostivat omanlaisiaan tarinoita,\nkertoen paljon mutta samalla jättäen paljon kysymyksiä.\nEnkä tiedä osaanko enää kirjoittaa sillälailla.\nSanat, joita kirjoitan, ovat nykyään enemmän totta.\nNe kertovat paljon, ehkä liikaakin.\nEn oikeasti haluaisi aina paljastaa ihan kaikkea ja sitten,\njätän kokonaan kirjoittamatta.\nTästä päivästä sanoisin;\nmaailma on puhdistunut, päivän jatkuneen vesisateen jäljiltä.\nOlen tuntenut huonommuutta ja ärsyyntymistä, stressannut edelleen unissani jo tehdyistä ruotsin tenteistä.\nOdotan tulevaa ja sitten kuitenkaan en, koska oikeasti se ehkä vähän pelottaa.\nHaluaisin myös kysyä siitä, mitä on nähtävissä tulevassa.\nRustannut Maikki klo 17.06.00\nHaahuilu onkin elämäntapa\nOlen aina pitänyt itseäni viallisena, kun ei ole haaveita eikä tavoitteita. Ei ole unelma-ammattia tai suuria uratoiveita. Sitä vain toivois...\nNopeaan juoksee elämä\nKuin varkain on tämä kevät kääntynyt kohti loppuaan. Yhtäkkiä on ruotsinkurssi suoritettuna, monia itsearviointeja kirjoitettuna. Paljon tak...\nJoskus ikävöin niitä aikoja, kun kirjoitin sanoja peräkkäin, ja ne muodostivat omanlaisiaan tarinoita, kertoen paljon mutta samall...


Adobe-osaaja | Talentgate\nMarkkinoinnin ja Adobe-työkalujen osaajia\nETSITKÖ MARKKINOINNIN ASIANTUNTIJAA, JOKA HALLITSEE ADOBEN TYÖKALUT? ONKO HAUSSA SISÄLLÖNTUOTANNON OSAAJA, JOLLA ON LUOVUUTTA JA TAITOA TUOTTAA BRÄNDINNE MUKAISET KUVAT JA VIDEOT?\nKasvatamme nyt uusia Adobe-osaajia yritysten tarpeisiin rekrytoivan koulutusohjelman kautta! Ohjelman aikana valitsemanne markkinoinnin asiantuntija työskentelee yrityksenne määrittelemissä tehtävissä ja käy samalla laadukkaan koulutuksen mm. kuvankäsittelystä, videoeditoinnista, vektorigrafiikasta sekä web-kehitysympäristöstä. Kouluttajakumppanina virallinen Adobe-kouluttaja Corellia.\nTartu tilaisuuteen ja ilmoita kiinnostuksesi ohjelmaan jo nyt! Ensimmäiset hakemukset saapuvat huhtikuun alussa, joten varmista, että pääset tarkastelemaan soveltuvia ehdokkaita ensimmäisten joukossa. Ohjelma käynnistyy joko 10.5. tai 24.5. ja ohjelman kesto on 5 kk, jonka jälkeen voitte rekrytoida valitun osaajan ilman erillistä rekrytointipalkkiota.\nTarpeenne läpikäynti ja ehdokkaiden kartoitus kannattaa aina tehdä kanssamme, sillä se ei vielä sido osallistumaan ohjelmaan. Ohjelmamaksu veloitetaan vasta sopivan henkilön löydyttyä ja aloitettua koulutusohjelmassa. Ohjelma toteutetaan yhteistyössä Uudenmaan ELY-keskuksen ja TE-palveluiden kanssa.\nTarpeen määrittely yhdessä Talentgaten kanssa\nTalentgate hoitaa ohjelman markkinoinnin, jossa rekrytoiva yritys saa laajaa näkyvyyttä.\nTalentgate tekee hakijoiden esiarvioinnin ja esittelee soveltuvimmat yritykselle\nKoulutussopimus allekirjoitetaan ja ohjelma aloitetaan\nYritystyöskentelyn (5kk) aikana työntekijä osallistuu Talentgaten asiantuntijakoulutuksiin\nKoulutussopimus RekryKoulutuksen ajaksi ja päätös rekrytoinnista ohjelman aikana\nAsiantuntevia markkinoinnin osaajia\nDigitaalisuuden vuoksi mainonta on siirtynyt vahvemmin verkkoon, jossa kilpailu näkyvyydestä on kovaa. Ohjelman kautta voit löytää markkinointitiimiisi luovan osaajan, joka vaikuttavalla visuaalisella sisällöllä pystyy kiinnittämään asiakkaasi huomion diginä ja printissä.\nKoulutuksessa osaaja saa valmiudet huolehtia yrityksen brändistä ja graafisesta ilmeestä, sekä taidot tuottaa tarvittavaa näkyvyyttä laadukkaalla visuaalisella sisällöllä. Adobe-osaamisen ansiosta osallistuja pystyy tekemään tärkeimmät graafiset elementit sisäisesti (esitteet, mainokset, bannerit), mikä vähentää ulkoisten toimijoiden hyödyntämistä arjen markkinoinnin pyörittämisessä.\nOhjelman hakijoilla on vankka motivaatio kehittää omaa osaamistaan ja työllistyä erilaisiin markkinoinnin tehtäviin. Voit löytää ohjelman kautta kokeneen markkinoinnin moniottelijan, joka pystyy huolehtimaan koko yrityksen markkinoinnista esim. ulkoisten kumppaneiden kautta saadulla tuella. Hakijoiden joukossa myös vastavalmistuneita osaajia, jotka etsivät näytön paikkoja ja ensimmäistä oman alan työtä esim. koordinaattoritehtävistä.\nLaadukas täydennyskoulutus työskentelyn tukena\nOhjelman kokonaiskesto on noin 5kk (100 arkipäivää), joka sisältää alan asiantuntijoiden pitämiä lähikoulutuspäiviä (noin 20 pv), itsenäistä etäopiskelua sekä työskentelyä yhteistyöyrityksen käytännön työtehtävissä.\nAdobe Bridge ja digikuvauksen perusteet\nSaavutettavuusdirektiivin mukaisen dokumentit\nDigimarkkinoinnin ja viestinnän laajentavia sisältöjä (sis. somemainonta, hakukonenäkyvyyden kasvattaminen, sisällöt & sisältömarkkinointi)\n+358 50 592 3688


EU lupaa lisää tukea Libyalle - MTVuutiset.fi\nEU lupaa lisää tukea Libyalle\nJulkaistu 25.01.2017 17:46\nEuroopan unioni lisää tukeaan Libyalle, jotta maahanmuuttovirtaa Afrikasta Italiaan saataisiin hillittyä.\nKeskisen Välimeren reitti Pohjois-Afrikasta Italiaan on jälleen vilkkain reitti, jota pitkin turvapaikanhakijat saapuvat Eurooppaan.\nOngelmavyyhdin sotkuisin pala on Libya, jonka kautta kulkee valtaosa Eurooppaan pyrkivistä. Libya on ihmissalakuljettajille otollinen kauttakulkumaa, koska hallinnon sekasorron takia valvonta on vähäistä ja rajat helppo ylittää.\nEuroopan komissio ja korkea edustaja Federica Mogherini esittelivät keskiviikkona joukon uusia keinoja, joilla EU voisi puuttua pakolaiskriisin juurisyihin. Keinoista haetaan yhteisymmärrystä EU-maiden johtajien kesken ensi viikolla Maltalla.\nEnemmän tukea etelärajan valvontaan\nKomissio ei ehdota, että Libyan kanssa solmittaisiin sopimusta maahanmuuton hillitsemisestä apua vastaan. Maltan ehdotus Turkin kaltaisesta sopimuksesta on näin jäämässä ilman tukea.\nSen sijaan Euroopan unioni pyrkii ohjaamaan yhä enemmän tukea Libyan etelärajan valvontaan. Pohjoisrajalla koulutusta tarjotaan maan merivartiostolle, jotta ihmissalakuljettajien toimintaan voitaisiin puuttua jo maan aluevesillä.\nKansainvälisillä vesillä EU:n operaatio Sophia on jo tähänkin asti torjunut ihmissalakuljetusta ja pelasti viime vuonna 32 000 ihmistä. Ongelmana on kuitenkin ollut, että EU-maiden alukset eivät saa toimia Libyan puolella.\nKeskisen Välimeren ylitys koitui viime vuonna yli 4 500 ihmisen kohtaloksi.\n– He eivät ole numeroita, vaan ihmisiä, joilla on nimet. Jokaisella elämällä on merkitystä, Mogherini sanoi.\nRajatarkastukset sisärajoilla jatkuvat\nMaahanmuutto haastaa yhä Euroopan periaatteen vapaasta liikkumisesta. EU-komissio antoi keskiviikkona tukensa sille, että Ruotsi, Tanska, Norja, Saksa ja Itävalta voivat halutessaan jatkaa tarkastuksia vielä kolmen kuukauden ajan.\nMaahanmuuttokomissaari Dimitris Avramopoulos kuitenkin painotti, etteivät tarkastukset voi jatkua loputtomiin. Tavoitteena on palata normaaliarkeen niin pian kuin mahdollista.


Lääkejakelun toimijat tutustuivat Fimean sähköiseen asiointiin - Fimea\nnull Lääkejakelun toimijat tutustuivat Fimean sähköiseen asiointiin\nLääkejakelun toimijat tutustuivat Fimean sähköiseen asiointiin\nLääkealan turvallisuus- ja kehittämiskeskus Fimea esitteli sähköisen asioinnin ja asianhallinnan kokonaisuuden, Säihke-järjestelmän, toimintoja lääkejakelun toimijoille tiistaina 11.11. 2014. Tilaisuuteen osallistui toimijoita lääketukkukaupoista, apteekeista ja sairaala-apteekeista. Mukana oli myös Fimean järjestelmätoimittaja Fujitsu Finland Oy.\nFimea halusi kuulla käyttäjien mielipiteitä ennen toteutustyön aloittamista. Tarkoitus on varmistua siitä, että sähköisen asioinnin ratkaisu on toimiva ja hyödyllinen paitsi Fimealle itselleen myös sen käyttäjille.\nTilaisuudessa esiteltiin sähköisen asioinnin palvelut, jotka liittyvät lupa- ja ilmoitusasioiden käsittelyyn. Lääkkeiden myyntilupaprosessit eivät olleet mukana, sillä ne hoidetaan yhteiseurooppalaisten järjestelmien avulla. Samalla vieraat pääsivät tutustumaan alustavaan aihioon tulevasta asiointiportaalista.\nEsitykset poikivat vilkasta keskustelua ja paljon hyviä kehitysajatuksia Fimealle. Osallistujat pitivät tilaisuutta hyödyllisenä ja ilmaisivat halukkuutensa olla mukana sähköisen asioinnin rakentamisessa jatkossakin.\nSähköisen asioinnin palveluiden määrittelyt saadaan päätökseen tilaisuudessa saadun palautteen perusteella. Määritysten valmistumisen jälkeen aloitetaan käytännön toteutus. Ensimmäiset osuudet saadaan pilotointikäyttöön alkuvuoden aikana.\nJuha-Pekka Nenonen, tietohallintojohtaja, p. 02952 23640\nPetri Pääkkönen, kehityspäällikkö, p. 02952 23637


Sikalan perustamista koskeva ympäristölupahakemus, Rusko. - PDF Ilmainen lataus\nDownload "Sikalan perustamista koskeva ympäristölupahakemus, Rusko."\n1 Etelä-Suomi Päätös Nro 71/2010/3 Dnro ESAVI/405/04.08/2010 Annettu julkipanon jälkeen ASIA Sikalan perustamista koskeva ympäristölupahakemus, Rusko. HAKIJA Arto Heikkilän perikunta Timo Heikkilä, Liukolantie 334, RUSKO HAKEMUS JA HAKEMUKSEN VIREILLETULO Lounais-Suomen ympäristökeskus on antamallaan päätöksellä nro 46 YLO Dnro LOS-2003-Y hylännyt Arto Heikkilän perikunnan ympäristölupahakemuksen porsastuotantoa harjoittavan 840 emakon sikalan perustamiseksi tulipalossa tuhoutuneen sikalan tilalle Ruskon kunnan Hujalan kylässä kiinteistöllä Heikkilä RN:o 1:67 osoitteessa Liukolantie 334, Rusko. Vaasan hallinto-oikeus on antamallaan päätöksellä nro 06/0005/3 Dnro 01368/04/5111 kumonnut Lounais-Suomen ympäristökeskuksen päätöksen ja palauttanut asian ympäristökeskukselle uudelleen käsiteltäväksi. MERKINTÄ Ympäristölupavirastot ja alueelliset ympäristökeskukset on lakkautettu Valtion aluehallinnon uudistamista koskevan lainsäädännön voimaanpanosta annetun lain (903/2009) 4 :n 1 momentin mukaan ympäristölupavirastoissa ja alueellisissa ympäristökeskuksissa vireillä olevat asiat, jotka aluehallintovirastoista annetun lain (896/2009) nojalla kuuluvat aluehallintovirastoille, siirtyivät vastaavalle alueellisesti toimivaltaiselle aluehallintovirastolle. LUVAN HAKEMISEN PERUSTE Eläinsuojalle, joka on tarkoitettu vähintään 250 emakolle, on oltava ympäristölupa ympäristönsuojelulain 28 :n 1 momentin ja ympäristönsuojeluasetuksen 1 :n 1 momentin kohdan 11 a) perusteella. ETELÄ-SUOMEN ALUEHALLINTOVIRASTO puh fax YMPÄRISTÖLUPAVASTUUALUE Helsingin toimipaikka Asemapäällikönkatu 14, Helsinki PL 115, Helsinki fax\n2 2 LUPAVIRANOMAISEN TOIMIVALTA Etelä-Suomen aluehallintovirasto Ympäristönsuojeluasetuksen 5 :n 1 momentin kohta 11 a) LUPAHAKEMUKSEN KÄSITTELY Lounais-Suomen ympäristökeskus on Vaasan hallinto-oikeuden päätöksen mukaisesti päivätyllä kirjeellä pyytänyt luvanhakijaa (Arto Heikkilän perikunta / Timo Heikkilä) täydentämään ympäristölupahakemustaan ja todennut samalla, että hakemusta ei voida ottaa käsittelyyn ennen täydennyksiä. Koska hakija ei ollut toimittanut täydennyksiä, on päivätyllä sähköpostiviestillä kysytty hakijan yhteyshenkilöltä suunnitelmia ko. hankkeen suhteen. Hakija on tuolloin ilmoittanut, että haluaa pitää hakemuksen vireillä, mutta ei kuitenkaan ole toimittanut täydennyksiä. Etelä-Suomen aluehallintovirasto on päivätyllä kirjeellä pyytänyt hakijaa täydentämään ympäristölupahakemusta mennessä. Aluehallintoviraston pyytämiä täydennyksiä ei ole toimitettu. Hakemusta ei ole kuulutettu eikä siitä ole pyydetty lausuntoja. ALUEHALLINTOVIRASTON RATKAISU JA PERUSTELUT Asian käsittely jää sikseen. Hakemus ei sisällä lupaharkinnan kannalta tarpeellisia selvityksiä sikalan toiminnasta ja teknisestä toteutuksesta eikä toiminnan vaikutuksista ympäristöön. Ympäristönsuojelulain 35 :n 2 momentin mukaan "hakemukseen on liitettävä lupaharkinnan kannalta tarpeellinen selvitys toiminnasta, sen vaikutuksista, asianosaisista ja muista merkityksellisistä seikoista siten kuin asetuksella tarkemmin säädetään." Lupahakemuksen tekemisestä, sisällöstä ja hakemukseen liitettävistä tiedoista säädetään ympäristönsuojeluasetuksen 3 luvun 8 10 :ssä. Luvan hakija ei ole täydentänyt hakemustaan ympäristönsuojeluasetuksen edellyttämillä tiedoilla ja selvityksillä siten, että hakemuksen käsittely olisi mahdollista.\n3 3 SOVELLETUT SÄÄNNÖKSET Ympäristönsuojelulaki (86/2000) 28, 31, 35, 53, 54, 96 Ympäristönsuojeluasetus 1, 5, 8 12 ja Valtion maksuperustelaki (150/1992) Laki valtion aluehallinnon uudistamista koskevan lainsäädännön voimaanpanosta (903/2009) 4 KÄSITTELYMAKSU Tämän ympäristölupahakemuksen käsittelystä perittävä maksu on 280. Lasku lähetetään erikseen myöhemmin Valtion talous- ja henkilöstöhallinnon palvelukeskuksesta Joensuusta. Käsittelymaksu määräytyy alueellisen ympäristökeskuksen maksullisista suoritteista annetun valtioneuvoston asetuksen (1415/2001) mukaisesti. Koska asian käsittelyyn käytetty työmäärä on ollut maksutaulukon liitteen mukaista työmäärää pienempi, peritään maksua 35 euroa/h. Hakemuksen käsittelyyn on kulunut 8 tuntia vastaava työmäärä. LUPAPÄÄTÖKSESTÄ TIEDOTTAMINEN Päätös Arto Heikkilän perikunta Timo Heikkilä Liukolantie 334, Rusko Jäljennös päätöksestä Ruskon kunta Ruskon kunnan ympäristönsuojeluviranomainen Varsinais-Suomen elinkeino-, liikenne- ja ympäristökeskus (sähköisesti) Suomen ympäristökeskus (sähköisesti) Ilmoittaminen ilmoitustauluilla Tieto päätöksen antamisesta julkaistaan Etelä-Suomen aluehallintoviraston ympäristölupavastuualueen ilmoitustaululla ja päätöksestä kuulutetaan Ruskon kunnan virallisella ilmoitustaululla.\n4 4 MUUTOKSENHAKU Tähän päätökseen saa hakea muutosta Vaasan hallinto-oikeudelta valittamalla. Asian käsittelystä perittävästä maksusta valitetaan samassa järjestyksessä kuin pääasiasta. (YSL 96 ) Valitusoikeus lupapäätöksestä on luvan hakijalla ja niillä, joiden oikeutta tai etua asia saattaa koskea, sekä niillä viranomaisilla, joiden tehtävänä on valvoa asiassa yleistä etua. (YSL 97 ) Liite Valitusosoitus Risto Lehtoranta Seija Virolainen Asian on ratkaissut ympäristöneuvos Risto Lehtoranta ja esitellyt ympäristötarkastaja Seija Virolainen. SV/sl\n5 VALITUSOSOITUS Valitusviranomainen Valitusaika Valitusoikeus Valituksen sisältö Valituksen liitteet Liite Etelä-Suomen aluehallintoviraston päätökseen saa hakea valittamalla muutosta Vaasan hallinto-oikeudelta. Asian käsittelystä perittävästä maksusta valitetaan samassa järjestyksessä kuin pääasiasta. Määräaika valituksen tekemiseen on kolmekymmentä (30) päivää tämän päätöksen antopäivästä sitä määräaikaan lukematta. Valitusaika päättyy Päätöksestä voivat valittaa ne, joiden oikeutta tai etua asia saattaa koskea, sekä vaikutusalueella ympäristön-, terveyden- tai luonnonsuojelun tai asuinympäristön viihtyisyyden edistämiseksi toimivat rekisteröidyt yhdistykset tai säätiöt, asianomaiset kunnat, elinkeino-, liikenne- ja ympäristökeskukset, kuntien ympäristönsuojeluviranomaiset ja muut asiassa yleistä etua valvovat viranomaiset. Valituskirjelmässä, joka osoitetaan Vaasan hallinto-oikeudelle, on ilmoitettava - päätös, johon haetaan muutosta - valittajan nimi ja kotikunta - postiosoite ja puhelinnumero ja mahdollinen sähköpostiosoite, joihin asiaa koskevat ilmoitukset valittajalle voidaan toimittaa (mikäli yhteystiedot muuttuvat, on niistä ilmoitettava Vaasan hallinto-oikeudelle, PL 204, Vaasa, sähköposti - miltä kohdin päätökseen haetaan muutosta - mitä muutoksia päätökseen vaaditaan tehtäväksi - perusteet, joilla muutosta vaaditaan - valittajan, laillisen edustajan tai asiamiehen allekirjoitus, ellei valituskirjelmää toimiteta sähköisesti (telekopiolla tai sähköpostilla) Valituskirjelmään on liitettävä - asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle - mahdollisen asiamiehen valtakirja tai toimitettaessa valitus sähköisesti selvitys asiamiehen toimivallasta Valituksen toimittaminen Etelä-Suomen aluehallintovirastolle Valituskirjelmä liitteineen on toimitettava Etelä-Suomen aluehallintovirastolle sen ympäristölupavastuualueen Helsingin toimipaikkaan. Valituskirjelmän on oltava perillä määräajan viimeisenä päivänä ennen virka-ajan päättymistä. Valituskirjelmä liitteineen voidaan myös lähettää postitse, telekopiona tai sähköpostilla. Sähköisesti (telekopiona tai sähköpostilla) toimitetun valituskirjelmän on oltava toimitettu niin, että se on käytettävissä vastaanottolaitteessa tai tietojärjestelmässä määräajan viimeisenä päivänä ennen virka-ajan päättymistä. Etelä-Suomen aluehallintoviraston ympäristölupavastuualueen Helsingin toimipaikan yhteystiedot käyntiosoite: Asemapäällikönkatu 14, Helsinki postiosoite: PL 115, Helsinki puhelin: (vaihde) telekopio: (09) sähköposti: aukioloaika: klo Oikeudenkäyntimaksu Valittajalta peritään asian käsittelystä Vaasan hallinto-oikeudessa oikeudenkäyntimaksu 89 euroa. Tuomioistuinten ja eräiden oikeushallintoviranomaisten suoritteista perittävistä maksuista annetussa laissa on erikseen säädetty eräistä tapauksista, joissa maksua ei peritä.\nPäätös Nro 11/2011/3 Dnro ESAVI/389/04.08/2010. Annettu julkipanon jälkeen ASIA\nEtelä-Suomi Päätös Nro 11/2011/3 Dnro ESAVI/389/04.08/2010 Annettu julkipanon jälkeen 8.3.2011 ASIA Pensarin Taimen Oy:n perkaamotoimintaa koskeva ympäristölupahakemus, Länsi-Turunmaa LUVAN HAKIJA Pensarin


Mies joka toi manhwan Suomeen - Kvaak.fi\nJulkaistu 4.5.2005 klo 14:31:11 25.2.2021 klo 16:26:42 kirjoittanut Reima Mäkinen\nMies joka toi manhwan Suomeen\nAntti Grönlundin perustama Punainen jättiläinen alkaa julkaista ensi kesänä korealaista sarjakuvaa.\nTapaan Antin heti vapun jälkeen, kun kesä tuntuu olevan vain yhden sateen päässä. Menemme Helsingin rautatieasemalla sijaitsevaan pubiin. Antti tarjoutuu kustantamaan kahvini.\n– Nyt on vielä hyvä leveillä, mutta puolen vuoden kuluttua sinä saatat joutua tarjoamaan. Eihän sitä tiedä, jos kustannustoiminta ei otakaan tulta, hän vitsailee.\nPunaisella plyyshi-sohvalla, minua vastapäätä, istuu kolmekymppinen mies, jolla on hersyvä nauru ja tarmokas katse. Olen tavannut hänet kerran aikaisemmin, mutta nyt ollaan tekemässä juttua. Tilanne vakavoituu hieman, kun kaivan kamerakalustoni esiin.\n“Tältä se kansi suunnilleen näyttää valmiina.”\nAntti Grönlund ja Minna Haverinen olivat suunnitelleet pitkään kustantamon perustamista. Antti toteaakin, että suurin kiitos tästä ideasta kuuluu Minnalle, joka rohkaisi häntä ja toimi korvaamattomana inspiraation lähteenä. Joulun jälkeen alkoi tapahtua, kun Antti päätti muuttaa puheet teoiksi. Hän ryhtyisi kustantamaan lempisarjakuvaansa. Käytännössä tämä tarkoittaa sitä, että Antista tulee noin kuukauden kuluttua mies, joka toi manhwan Suomeen.\n– Haluan osoittaa, että mangan – tai tässä tapauksessa manhwan – julkaiseminen ei ole niin vaikeaa kuin miltä se vaikuttaa, hän sanoo.\n– On kauhean fatalistista ajatella, että olisimme isojen kustantajien armoilla, tuntuu että siellä päätöksetkin tehdään osittain jossain muualla kuin Suomessa.\n– Olen miettinyt montaakin sarjaa, mutta valinta osui nyt ensimmäisenä korealaiseen Ragnarökiin. Yksi tärkeä kriteeri käännettävää sarjaa valitessani oli, että se ei saa olla liian pitkä. Tällä hetkellä Suomessa julkaistavat manga-sarjat ovat uuvuttavan pitkiä. Eihän aloittelevalla kustantajalla olisi moiseen edes taloudellisia mahdollisuuksia, hän tuskailee. Mutta Ragnarök on juuri sopivan mittainen, siinä on kymmenen osaa. Lee Myung-Jinin tekemä sarja on jo ilmestynyt kokonaisuudessaan kotimaassaan Etelä-Koreassa, Antti perustelee esikoissarjansa valintaa.\nBolognan Lastenkirjamessut kuva:Antti Grönlund\nGrönlund on tutustunut alan ammattimaiseen puoleen jonkin verran kääntäessään Egmontille Salapoliisi Conania ja Oh! My Goddessia. Opiskelu Tampereella, saksalaiset sukujuuret ja kiinnostus mangaa kohtaan takaavat riittävät edellytykset. Japanilaisia ja korealaisia sarjoja hän on lukenut sekä englanniksi että saksaksi. Vuoden vaihteen tietämillä hän alkoi tutkia mangan julkaisumahdollisuuksia ja perusti sitä varten kustannusyhtiön. Sähköpostiyhteyksistä alkanut tunnustelu johti messumatkaan ja korealaissarjan tekijänoikeuksia myyvän henkilön tapaamiseen. Pari viikkoa sitten Grönlund palasi oikeuksienhankintamatkalta Bolognasta, jossa järjestetään Euroopan suurimpiin kuuluvat lastenkirjamessut.\n– Siellä oli mahtavat puitteet. Pirkkahallin kokoinen alue oli varattu pelkästään alan ammattilaisten tapaamiseen. Rennosti pukeutuneet portfoliotaan kanniskelevat piirtäjät erottuivat hauskasti kustantamoiden bisnestyyppien joukosta, kertoo Antti.\nKorealaiset panostivat näyttelyyn\n– Näyttelyalueet oli jaoteltu maittain ja kullakin kustantajalla oli oma pieni loosinsa. Japanilaisilla oli omat osastot, sen sijaan mm. korealaiset olivat tehneet yhteistyötä ja yhdistäneet loosinsa suuremmaksi kokonaisuudeksi. Heillä oli lisäksi miellyttäviä vastaanottotiskejä, joista kävijät ohjattiin kohteliaasti eteenpäin kustantamon edustajien luokse tuotevalikoimien äärelle. Itse neuvotteluja varten piti varata aika ja suosituimpien kustantajien puheille oli vaikea päästä. Sopimuksia hiottiin ja kauhisteltiin loosien välissä juustojen ja viinien kera.\nGrönlundille oli kaupattu myös pitkää manga-sarjaa, mutta ainakin toistaiseksi hän oli onnistunut välttämään kiusauksen.\n– Katsotaan nyt. Jos tämä ensimmäinen menee hyvin, niin sittenhän sitä voisi tehdä vaikka mitä. On minulla pari aika varteenotettavaa ajatusta siitä, mitä jatkossa voisi kustantaa. Suunnitelmat ovat suuret, vaikka vielä ei ole yhtään pokkaria ulkona, hän naureskelee.\nKäytännössä julkaisun valmistelu on edennyt melko ripeästi. Suomeen palattuaan Grönlund sai agenttina toimivalta Nam Ho Kimiltä postissa allekirjoitetut sopimukset ja painomateriaalinkin pitäisi jo olla matkalla tänne.\n“Äänitehosteet tulevat jäämään koreaksi.”\nEgmontin kontaktien kautta Grönlund löysi graafikon taittamaan pokkarit ja tekemään muuta graafista suunnittelua sekä luomaan Punaisen jättiläisen verkkosivut. Myös kustantajan luottopaino sijaitsee entisessä kotikaupungissa, Tampereella. Minna Haverinen on edelleen tiukasti mukana kuvioissa, mutta pysyttelee poissa valokeilasta.\n– Olen onnekas, kun olen löytänyt niin hyviä yhteistyökumppaneita ja tekijöitä. Yritän panostaa kaikessa laatuun ja siihen, että asiat tehdään viimeisen päälle. Silloin kaikkien, jotka ovat mukana tekemässä, täytyy ymmärtää tämä tavoite ja sitoutua siihen. Viimeksi olen neuvotellut mobiili-systeemien toteuttamisesta, ja kaikki tapaamani ihmiset ovat, kummallista kyllä, suhtautuneet tähän hankkeeseen innostuneesti ja kiinnostuneesti, Antti kertoo.\nKeskustelu rönsyilee aiheesta toiseen. Kun tulemme yhteen sarjakuvakustantamisen suurimmista ongelmista eli jakeluun, löytyy Antilta siihenkin omaperäisiä ja rohkeita ratkaisuja.\n– Ainakin aluksi Ragnarökiä levitetään pääasiassa postimyyntinä. Haluan tarjota ihmisille myös mahdollisuuden hankkia kirjoja ainakin Akateemisesta, Suomalaisesta ja muutamasta muusta kirjakaupasta. Lisäksi pokkareita on mahdollista tilata tekstarilla. Kustantamon kotisivut avautuvat piakkoin ja niiden kautta esittelemme sarjaa ja otamme tilauksia vastaan. Ne markkinointitoimet, joihin tässä vaiheessa on varaa, on jo aloitettu.\nKysyn Antilta Ragnarökin kansainvälisestä menestyksestä.\n– Saksankielisellä alueella on kuulemma myyty noin 2 miljoonaa kirjaa! USA:n tilanteesta en tiedä, mutta kyllä tämä yksi maailman menestyneimmistä manhwoista on. Sarja on sentään myyty noin 30 maahan. Pohjoismaissa Ragnarökiä ei ole ennen Suomea julkaistu, vaikka se perustuu löyhästi skandinaaviseen mytologiaan.\nAntilta löytyy luonnollisesti hyviä perusteluja sille, miksi Ragnarök on lukijan (ja kustantajan) kannalta niin oivallinen valinta.\n– No ensinnäkin se sopii molemmille sukupuolille. Siinä on voimakkaita nais- ja mieshahmoja sekä hyvä tarina, joka ei jatku loputtomiin. Mukana on sopivasti toimintaa ja rauhallisempaa kehittelyä. Piirrostyylikin on mielestäni aivan mahtava! Uskon, että se uppoaa manga-faneihin, vaikkei tämä mangaa olekaan.\n– Mangaan verrattuna manhwan etuna on myös se, että heillä sarjakuvan lukusuunta on sama kuin meillä.\n– Toivon, että lukijat arvostavat sitä, että tarjoan heille tätä mahdollisuutta. Sarjan kustantamisesta tuskin kertyy minulle voittoa, tavoitteena olisi päästä omilleen ja saada sitten vielä ehkä seuraavakin projekti käyntiin.\nAntti tuntuu todellakin itse olevan kustannettavaksi valitsemansa sarjan suurimpia faneja. Lähikuukaudet näyttävät mistä löytyy tarpeeksi muita ostajaia tarinalle, jonka alustava julkaisuaikataulu ulottuu kokonaisuudessaan ensi kevääseen.\nLuettu: 33 102\nKategoriatArtikkelit AvainsanatKorea, Punainen Jättiläinen\n4 vastausta artikkeliin “Mies joka toi manhwan Suomeen”\n6.5.2005 klo 12:25:19\nOK. Luottamusta manhwaan löytyy, eikä syyttä, olen lukenut saman kustantamon PRIESTiä, ja ainakin se oli varsin iskevää kamaa.\nKaisu Pyy sanoo:\n6.5.2005 klo 17:12:09\nHienoa! Olenkin ostanut muita Manhwa sarjoja englanniksi ja tervetullut on tuokin.\n7.5.2005 klo 18:39:16\nMielenkiintoista! Etelä-korealaiset ovat kolmen viime vuoden aikana kovasti panostaneet sarjakuviensa markkinointiin kaikilla isommilla sarjakuva- ja kirjamessuilla Keski-Euroopassa. Varmaankin heitä tuo mangan ylivalta hieman rassaa. Komeita esittelykirjoja olivat sarjakuvavalikoimitaan tehneet ja kyllä sitä pippuri-kiinankaalisoppaakin söi, mutta…\n10.5.2005 klo 12:03:08\nEiköhän tätäkin tule ostettua, jenkkijulkaisua kun olin jo vähän sillä silmällä katsellut.\nNyt kun vielä joku julkaisisi kiinalaistakin. Feng Yun (Stormriders, Idän soturit) voisi olla hyvä valinta, TV-sarja ja leffa on jo täällä nähtykin.\nEdellinen artikkeliEdellinen Suomen Sarjakuvaseuran uudistetut WWW-sivut on nyt julkaistu\nSeuraava artikkeliSeuraava Hannu Eskon kesä 2004


Best Life – dieetti – Laihduttaminen.info\nBest Life – dieetti\nViime vuosina ihmisten ruokailutottumukset ovat muuttuneet trendien mukaan. Ystäväpiirissä on varmasti monia erilaisia dieettejä ja ravintosuosituksia noudattavia. Osa on ottanut elämäntavakseen karppauksen eli vähähiilihydraattisen ruokavalion, osa on siirtynyt kasvisruokaan ja jopa pelkkien raakojen vihanneksien syömiseen ja löytyypä meitä superfoodeihinkin hurahtaneita.\nYhdysvalloissa dieettien suosioon eniten vaikuttava asia on se, kuka dieettiä suosittelee. Suosittu Best Life – dieetti on Oprahin personal trainerin, Bob Greenen suunnittelema ja tämän takia saavuttanutkin huikean suosion.\nBest Life – dieetti on kliseisestä nimestään huolimatta kokeilemisen arvoinen, sillä se tähtää pysyvään elämäntapamuutokseen liikunnan ja terveellisen ruokavalion avulla.\nKuten kaikki muutkin asiat, myös dieetit rantautuvat tänne Pohjolaan huomattavasti muuta maailmaa myöhemmin. Etenkin Yhdysvalloissa lähes jokaisella julkkis-kunto-ohjaajalla ja fitness-mallilla on oma dieetti, jota markkinoidaan useiden miljoonien mainosbudjeteilla. Nämä dieetit harvoin rantautuvat edes Eurooppaan asti ja useat ravintoasiantuntijat tyrmäävätkin nämä dieetit hyödyttöminä ja jopa vaarallisina.\nBest Life – dieetti on kuitenkin yksi niistä uskottavammista ja tutkittuun tietoon pohjautuvista julkkisdieeteistä jotka perustuvat ravintoasiantuntijoiden suosituksiin uskomusten sijaan.\nKolmen vaiheen dieetti\nKolmen vaiheen Best Life – dieetin tarkoituksena on pyrkiä kohti pysyvää painonpudotusta ja elämäntapojen muutosta. Liikuntafysiologi Bob Greenen (joka on tullut tunnetuksia Oprahin personal trainerina!) kehittämä dieetti pohjautuu aineenvaihdunnan nopeutumiseen ja dieetissä tulisikin pysyä vähintään kuukauden ajan. Ensimmäisessä vaiheessa aineenvaihduntaa tehostetaan runsaan liikunnan avulla sekä tarkalla ruokarytmillä. Aterioita päivittäin nautitaan kolme joista viimeisin vähintään kahta tuntia ennen nukkumaanmenoa.\nElämäntaparemontti liikuntaa lisäämällä ja kaloreita vähentämällä\nToinen vaihe koostuu painonpudotuksesta jolloin ruokavaliosta jätetään pois kaikki epäterveellinen ja vähän ravintoarvoja sisältävät ruoka-aineet. Varsinainen laihdutus tapahtuu kalorimäärää vähentämällä ja huonojen ruoka-aineiden poistaminen ruokavaliosta korvaamalla ne hyvät ravintopitoisuudet omaavilla aineksilla. Toisinkuin useimmat dieetit, jotka perustuvat mekaaniseen kalorimäärien tarkkailuun ja elimistön “manipuloimiseen”, eroaa Best Life – dieetti sen sisältämien psykologisten opetuksien avulla. Dieetti auttaa ymmärtämään niitä syitä, jotka johtavat ylensyömiseen ja etsimään omia emotionaalisia ja psyykkisiä syitä liialliseen ja huonolaatuisen ruoan syömiseen.\nDieetti sisältää ohjeet painonhallintaan ja pysyvään elämäntapamuutokseen\nKolmas vaihe koostuukin oman kunto- ja ravinto-ohjelman laatimisesta jonka olisi tarkoitus kestää koko elämän ajan. Vaikka dieetin ensimmäistä ja toista vaihetta voi käyttää pelkkään laihdutukseen, sitoo kolmas vaihe dieetin kokonaisvaltaiseksi elämäntavaksi jolla pysyy omissa ihannemitoissaan.\nBest Life – dieetin hyvät ja huonot puolet\n+ Pääpiirteissään pysyy tieteen kaidalla polulla, eli noudattaa laihdutuksen ja ihmisen kehon tieteellisesti todistettuja faktoja sortumatta uskomuksiin ja hömppään.\n+ Yhdistää liikunnan lisäämisen ja ruokailutottumusten muuttamisen tehokkaaksi ja eheäksi ohjelmaksi.\n+ Nimestään huolimatta dieetti ei sisällä kaupallisia, dieetin keksijän itsensä lanseeraamia tuotteita vaan ruoka-aineet löytyvät myös huonommin varustelluista kaupoista. – Kaupallinen eli dieettiohjeista joutuu maksamaan\n– Ei ole helppo ja nopea tie omiin ihannemittoihin. Kyseessä on elämäntapa, ei dieetti.


Black Suite Ktima Reveli sisään Kalathas - TheHotel.gr\nSaat todella vaativille jetsetter joka vaatii ehdottomasti paras Kreetalla, tässä on superlatiivi, upea ja ylellinen "Black Pearl Suite" Ktima Reveli.\nSekoittaminen minimaalinen ja nykypäivä, sviitissä sävyjä mustavalkoinen vaikka italialaiset huonekalut erityisesti peräisin Milan, nimeää koskettaa luksusta. Musta Suite voi nukkua 2 vierasta ja tarjoaa avo makuuhuone oleskelutila, viihtyisä baari, täysin varustettu keittiö ja pesukone. Suihku on myös saatavilla.\n2 aikuista ja 2 lasta, koko 100 m², ulkopuoli yli 4000 m², uima-allas 75 m², Ulkoporeallas 10 m², nopea langaton internetyhteys.


Stadin friidu: KÄRRYNPYÖRÄVOLTIT MIELESSÄ\nja kuuset kyynelessä?\n(Eino Leino Syysmetsässä, yksi säe)\nNo, luvattu on kesäisempää säätä, mene ja tiedä. Tuskin hellettä sentään, josta kiitos. Mukavan kuulakasta, kun raahasin roskanyssykät. Yläkerran rouva oli tampaamassa kolmen polkupyörän seassa mattotelineellä. Kun yksi kiinnittää pyöränsä mattotelineeseen, toiset tekee perässä. Jos yksi hyppää kaivoon, hyppäävätkö muutkin? Huolto pani kieltolaput, josta seurasi muutaman polkupyörän poistuminen. Nämä kolme ovat yhä mattotelineessä kiinni. Eikö silmät todellakaan kerro, mikä mahtaa tämä kapistus olla, jossa on tankoja? Liian pitkä matka varsinaiseen pyöräkatokseen parin metrin päähän.\nPesuhoitajat kävivät. Ammattitaitoiset ja nopeat. Kehuin ja kiitin. Puoliso oli kumpaakin oikein kätellyt, kertoivat. Meillä on niin paljon helpompaa ja ihanampaa nyt kun puoliso on mukana, silmät avoinna, vastaa kysymyksiin ja kysyy "mitä on ruokaa?" Tämmöisestä on pitkä, pitkä aika. Kukaan, joka ei ole laillani kokenut tämän kaltaista sairautta kotona, ei voi aavistaa, mitenkä näinkin pienet asiat vaikuttavat elämän laatuun tehden kaikesta onnellisempaa ja iloisempaa. Jos minulla ei olisi tätä nivusvauvaa, voisin heittää vaikka parit kärrynpyörät.\nTämmöistä meillä tänään mattotelinepolkupyöristä huolimatta.


ARICEPT 5 mg tabletti, kalvopäällysteinen 1 x 28 fol - Yliopiston verkkoapteekki\nEtusivu TILAA RESEPTILÄÄKE » HERMOSTON SAIRAUKSIEN LÄÄKKEET ALZHEIMERIN TAUDIN JA MUIDEN DEMENTIOIDEN LÄÄKK... ARICEPT 5 mg tabletti, kalvopäällysteinen 1 x 28 fol\n4 - 4 / 103 tuloksesta\nViitehinta: 17,97 €\nLääkärin ohjeen mukaan. Yleensä kerran vuorokaudessa.\nLääke otetaan illalla juuri ennen nukkumaan menoa ja se voidaan ottaa ruokailusta riippumatta. Tabletit tulisi ottaa vesilasillisen kera.\nDonepetsiili tehostaa aivojen viestinvälittäjäaineen, asetyylikoliinin, toimintaa estämällä sen hajoamista. Lääke pyrkii hidastamaan taudin etenemistä, lievittää oireita ja auttaa selviytymään paremmin päivittäisistä tehtävistä.\nLääkkeen yleisimmät haittavaikutukset ovat ripuli, pahoinvointi ja päänsärky. Joskus voi esiintyä myös nuhakuumeita, ruokahaluttomuutta, aistiharhoja, kiihtymystä ja aggressiivisuutta, epänormaaleja unia, pyörtymistä, huimausta, unettomuutta, mahavaivoja, ihottumaa, kutinaa, virtsanpidätyskyvyttömyyttä, väsymystä ja tapaturmia.\nAlzheimerin tauti itsessään voi heikentää ajokykyä. Lisäksi lääkitys voi aiheuttaa huimausta ja väsymystä, jotka voivat olla vaaraksi liikenteessä.\n5 mg tabletti: Valkoinen, pyöreä, kaksoiskupera, tabletti, merkintä "ARICEPT" toisella ja "5" toisella puolella.\n10 mg tabletti: Keltainen, pyöreä, kaksoiskupera, tabletti, merkintä "ARICEPT" toisella ja "10" toisella puolella.\n(Reseptilääke) 1 x 30 fol 17,97 € 17,97 € Korvattava\n(Reseptilääke) 1 x 28 fol 6,74 € 7,74 € Ei korvattava\n(Reseptilääke) 1 x 28 fol 17,97 € 17,97 € Korvattava\nALZHEIMERIN TAUDIN JA MUIDEN DEMENTIOIDEN LÄÄKKEET - Yliopiston verkkoapteekki